
On ollut erittäin ilahduttavaa huomata, miten, paljon 
enemmän nykyisin kiinnitetään kouluissammekin huomiota 
lausunnan opettamiseen kuin ennen. On jo olemassa kou- 
luja, ainakin Helsingissä, joissa lausunnalle ja kaunoluvulle 
on luovutettu oma viikkotuntinsakin aina alemmilta asteilta 
alkaen. Oppikirjoina on tavallisesti käytetty kirjoja, joita 
samalla käytetään varsinaisilla suomenkielentunneillakin. 
Niissä olevat tehtävät, varsinkin suorasanaiset, ovat kui- 
tenkin usein syystä tai toisesta sopimattomia varsinaisesti 
„lausuttaviksi u . Koululaiset, niin ala- kuin yläluokkalaiset 
tarvitsevat myöskin ohjelmistoa toverikokouksiinsa, pikku 
iltamiinsa j. n. e. Valitseminen on vaikeata, kun ei ole suurta 
kirjavarastoa käytettävissä, ja harva kai ehtisi juuri tarpeen 
tullen lukemaankaan monia kirjoja. 

Tätä ajatellen olen koettanut etsiä eri teoksista sekä 
suorasanaisia että runotehtäviä, jotka sopivat koulunuorison 
esitettäviksi. Olen jakanut kirjan kahteen osaan, joista 
edelliseen olen sovittanut pienemmälle väelle mielestäni sopi- 
vaa, jälkimäiseen kehittyneemmälle. Mitään erikoista muuta 
järjestelyä en olekaan pitänyt tarpeellisena. Kun oppilaat 
koulussa lausuntatunneillaan käyttävät kirjaa, voi tietysti 
jokainen opettaja mielensä mukaan järjestää luettavat. 

Pääasiassa olen teosta kokoillessani ajatellut oppikoulu- 
jen tarvetta, mutta luulisin sen sopivan myöskin kansakou- 
lujen, kansanopistojen ja nuorisoseurojen tarpeisiin. Paljon- 
han siihen voitaisiin lisätä, joskin taas ehkä joidenkin 
mielestä ottaa pois, mutta toivon kuitenkin, että se edes 
pieneltä osalta voi olla apuna työssä, jota jo suomalaisetkin 
ovat ymmärtäneet ruveta tekemään kauniin, soivan äidin- 
kielensä oikean käyttämisen hyväksi. 

Helsingissä 15 p:nä heinäkuuta 1926. 

Immi Helien: 

KOTINI. 

Silmät avaan aamusella, 
nousen, riennän ikkunaan. 
Näen tyynen kotirannan, 
viherjäisen pihamaan. 
Puut ja pensaat kutsuu sinne 
metsän varjoon vilpoiseen, 
tunnen niityn kukkain tuoksun, 
kuulen kiurun säveleen. 

Istun kodin portahille, 

kiitos nousee rinnastain. 

Kysyn kyynelsilmin — näin miks' 

kaunihin ma kodin sain? 

Kesävihantana tuolla 

kotipeltoin pientareet, 

isän aura pellon kynti, 

höysti isän askeleet. 

Kotipolkuja mä kuljen — 

joka kumpu tarinoi, 

joka alho, aitovieri 

mulle säveleitä soi. 

Veikko reipas vierelläni, 

sisko kättä tarjoaa. 

Ja kun katson kauvemmaksi — 

sieir on suuri synnyinmaa. 



Metsän polkujakin kuljen 
salomaahan synkeään, 
mutta sieltä tieni tuopi 
tänne kotiveräjään. 
On kuin täältä ääni hellä 
kotiin kutsuis' kulkijaa — 
eikö helmaan oman äidin 
oisi armas uinahtaa. 

Silmät suljen iltasella, 

kädet liitän ristihin — 

nyt sen tiedän näin miks' sain ma 

kodin armaan, kaunihin. 

Suo mun turvaks' nousta sillen, 

lapsen voimat varttukoon! 

Kotia ja kotimaata 

taivaan Herra siunatkoon! 



Immi Helien: 

ORAVAN PESÄ. 

Kuusenpa latvassa oksien alla 
pesä on pienoinen vain oravalla, 
siinä ne poikaset leikkiä lyö 
ja pikku hampahin siementä syö. 

Siinä on vihreä virpinen katto 
ja lehdistä lämpönen lattiamatto 
ja pikkiriikkiset ikkunat 
ja sängyssä sammalet vihannat. 

Ja olkoon talvi tai olkoonpa kesä, 
niin aina on lämmin se pikkunen pesä, 
vaikkei ole uunia ollenkaan 
eikä lasista ruutua ikkunaan. 



Kun talven» tuulet ne metsässä ryskii 
ja lumet lentää ja pakkanen jyskii, 
niin oravan pesässä pienoinen pää 
sen ikkunan reijästä pilkistää. 

Ja siitä se näkevi loitos sangen 
yli puitten latvain ja valkean hangen. 
Kah, susikin alhaalla vaanien käy — 
ei oravan pesässä pelkoa näy. 

On oravan pojilla pehmeä kehto, 
ja siihen ne nukkuu jokikinen ehtoo. 
Ja elämä heillä on herttaisaa, 
kun kuusen latvassa keinua saa. 



Hilja Haahti: 

ORPO. 

Täällä mä astun tyttönen 
jäljessä kartanon karjan. 
Kuiva on kannikka kontissain, 
lähde läikkyvä tuoppinain; 
soita ja korpia käyskelen, 
poimin mättäältä marjan. 

Lintunen laulavi oksalla, 
lehmien kellot soivat. 
Kerran kellot ne kaikui niin 
Äitini hautahan kannettiin. 
Toinen on meidän torpassa, 
tänne mun vieraalle toivat. 

Paista, aurinko armahin, 
lämmitä, orpolasta! 
Ei mua kukaan helli nyt, 
multakin rinta on jäähtynyt. 
Anna, aurinko armahin, 
lämpöä taivahasta! 



Kil kili, kai kali — Mansikki hoi! 
Hei hoi, Muurikki, Rusko! 

Äitini lausui: „ Yksin jäät, 
kylmät on maailman tuulispäät. 
Kuinka jos käykin, lapseni, oi, 
toivo ja Herraan usko!" 



Laura Harmaja: 

MARTIN MAHATAUTI. 

Isä ja äiti olivat pariksi päiväksi matkustaneet pois kotoa. 
Kolmannella vuodella oleva Martti-poika, joka tavallisesti nukkui 
äidin luona, oli siksi ajaksi uskottu isojen veljien huostaan. 
Kaarle oli nyt jo toisella kymmenellä ja Eljaskin suuri poika. 

Martilla oli sellainen paha tapa, että hän usein öisin kiu- 
kutteli äidin kanssa. Eräänä yönä oli isä häntä siitä hyvästä 
pari kertaa läimäyttänytkin. Mutta Martti vielä pahensi tuh- 
muuttaan: seuraavana päivänä hän näet kertoi äidin vieraille, 
että „Pappa tappeli yöllä". Ja vieraat nauroivat niin, että 
suuria poikia oikein harmitti. 

Martissa oli veljien mielestä muutakin vikaa: hän oli tur- 
hamainen kuin tyttölapset. Kun eräs vanha täti kerran tuli 
käymään, niin Martti meni suoraan häntä tervehtimään ja 
sanoi samalla: „Minä olen Martti, ja minulla on uudet vaat 
teet!" Olikos sekin nyt laitaa! 

Veljien mielestä sopi oikein hyvin, että he saivat Martin 
nyt vähäksi aikaa kasvatettavakseen. Ehkä siitäkin sitten vielä 
mies tulisi. 

Martti nukkui koko yön hievahtamatta, niinkuin isotkin 
pojat. Juonittelusta ei ollut puhettakaan. Mutta aamulla, kun 
veljet heräsivät, he huomasivat keskellä lattiaa omituisen 
harmahtavan lätäkön. 

He tutkivat sitä vähän aikaa. 

— Martti on varmasti yöllä ollut kipeä ja antanut ylen, 
päätteli Kaarle, ja Eljas oli samaa mieltä. Poika pantiin 
kuulustelun alaiseksi. 



— Oletko sinä yöllä ollut kipeä, Martti? 

— En minä ole ollut. 

— Ajattele nyt oikein, etkö sinä antanut ylen tuohon lat- 
tialle? 

— En minä. 

— Nousitko sinä yöllä ylös ja kiipesit sängystä lattialle? 
Sano nyt, kiipesitkö? 

Kaarle piti poikaa lujasti polviensa välissä ja katsoi häntä 
tutkivasti silmiin. 

Martti rupesi epäilemään, että ehkä se sentään niin olikin. 

— Kii— iipesin, myönteli hän. 

— Ja juoksit keskelle lattiaa, niinkö? Elä nyt narraa! Ja 
poika oli yhä tiukemmassa tutkinnossa. 

— Nii— iin. 

— Ja annoit ylen, niinkö? 

— Niin, myönsi Martti ja rupesi itkemään. 

— Sanoinhan minä sen jo, intoili Kaarle, Martti on ollut 
kipeä. Nyt sen pitää heti saada resiiniöljyä! 

— En minä huoli, en minä ole kipeä, kivahti Martti. 

— Kyllä sinä otat, ei sinua nyt hemmotellakaan, sanoi 
Kaarle. Lääkäri käskee aina antamaan ensimäiseksi resiini- 
öljyä, kun jonkun vatsa tulee kipeäksi. 

Eljas lähetettiin suurella touhulla apteekkiin resiiniöljyä 
hakemaan. 

Ja sitten Martti sai „ kasvatusta". Kaarle lämmitti lusikan 
ja kaasi siihen öljyä; Eljas piti sitten lusikkaa kädessään 
valmiina. Kaarle haki Martin syliinsä. Poika huusi ja rimpuili 
voimainsa takaa, kun Kaarle väkivallalla pani korkin hänen 
hampaidensa väliin, jottei hän voisi sulkea suutaan, ennen- 
kuin oli saanut öljyn niellyksi. Toisella kädellä Kaarle sitten 
nipisti kiinni Martin nenän, jottei maku tuntuisi, ja toisella hän 
koetti pitää rimpuilevaa poikaa paikoillaan. Sopivassa tilai- 
suudessa Eljas kaatoi resiiniöljyn Martin kulkkuun, mutta Martti 
kiepsahti mahalleen, niin että öljy valui pitkin hänen naa- 
maansa ja Kaarlen käsille. Eljas pisti sitten sokeripalan 
viimeiseksi Martin suuhun — ainahan piti jotain hyvää saada 
niin pahan lääkkeen päälle. 

— Katsos, nyt ei auta juonittelu, kun minä hoidan sinua, 
sanoi Kaarle tyytyväisenä. 



Veljet asettivat sitten Martin makuulle sohvalle ja peittivät 
hänet Mutta sitä vääryyttä ei Martti sentään kärsinyt, vaan 
läksi ulos leikkimään, kun isot pojatkaan eivät malttaneet 
kauan sisällä pysyä Marttia vahtimassa. Kaikki leikkivät sitten 
puutarhassa, joka ympäröi sitä vanhaa puutaloa, missä he 
asuivat 

Se harmahtava lätäkkö oli jo kohta aamulla korjattu pois, 
ja lattia pesty lysolilla. Sillä Kaarle aikoi lääkäriksi ja oli 
selvillä siitä, miten bakteereita hävitetään. 

Päivällä, kun pojat tulivat ulkoa Martin kanssa sisään, 
ällistyivät he kovasti, kun keskelä lattiaa taas oli samanlainen 
lätäkkö. 

— Nyt on paha merrassa, sanoi Kaarle ja tarkasteli kat- 
toa. Hän huomasikin, että lampun koukku, jossa silloin ei 
ollut lamppua, näytti siltä, kuin siitä juuri jotain tipahtaisi. 

Kaarle oli nopea päätöksissään. 

— Nyt ovat yläkerran ihmiset taas tehneet sotkuja; ne 
ovat sitten vasta ruokotonta joukkoa! 

Ja Kaarle juoksi nopeasti yläkertaan. 

Siellä oli kerran ennen jäänyt vesijohdon hana auki, niin 
että alakertaan oli tullut oikea vedenpaisumus. Pojat olivat 
kulkeneet huoneessaan sateenvarjo levällään, ja se oli ollut 
aika hauskaa. 

— Mitä täällä nyt taas on kaadettu lattialle, kysyi Kaarle 
isäntämäisellä äänellä. 

Yläkerran emäntä pelästyi. 

— Herranen aika, tuliko se suolavesi lävitse! 

Heidän silakkanelikkonsa oli ruokasalissa kaatunut, ja 
sieltä oli silakan liemi valunut yläkerran hataran lattian ja 
poikien katon läpi lampun koukun reiästä poikien huoneen 
lattialle/ 

— Se on huolimatonta komentoa. Minä ilmotan asiasta 
isälle, sanoi Kaarle juhlallisesti. 

Mutta hän oli aikalailla nolona siitä, että oli terveeseen 
poikaan resiiniöljyä toimittanut. 

— Mitä sen tarttikin sitten tunnustaa, kun hän kerran oli 
terve, päivittelivät isot pojat keskenään. He eivät tienneet, 
että niin pienen lapsen kuin Martin saa helposti uskomaan 
todeksi ja puhumaan totena mitä hyvänsä. Onneksi Martti 



itse ei nytkään ymmärtänyt asiasta mitään eikä osannut edes 
olla suutuksissaan. 

Mutta Kaarle ja Eljas leikkivät hyvin kiltisti Martin kanssa 
koko iltapäivän ja olivat ylen tyytyväisiä, kun resiiniöljy ei 
vaikuttanutkaan. 

— Se rimpuili onneksi niin tavattomasti, että ehkä siitä 
ei mennytkään mitään sisään, arveli Kaarle hyvillään Eljakselle. 

Martin varsinaisen kasvatuksen he siitä puolin jättivät isän 
ja äidin huoleksi. 



Antti Rytkönen: 

ORHIT OIVAT. 

On riemu silloin riemua, 
kun viidat vihannoivat, 
ja heipä hei, myös vapahat 
on orihimme oivat! 

Ne heitti hetken kuorman pois 
ja viitahan ne ryntää, 
ja heipä hei, ei tarvis ei 
nyt kivikoita kyntää! 

N eheräävät, ne syttyvät, 
ne tuntee kevään taikaa, 
ne elää jälleen nuoruuttaan 
ja lapsuutensa aikaa. 

Ne pientarilla piehtaroi, 
ne syö, ne lepää, makaa, 
ne karkeloi, ne ilakoi, 
ne hyppii pitkin hakaa. 

Ne kisaan, kilpasille käy, 
hei vauhtia nyt nopsaa, 
ja kumu kauas kuuluvi, 
kun kavionsa kopsaa! 



Ja äänet kummat, kaukaiset 
nyt niille korviin soivat, 
ne ovat villit, vapahat 
taas aron orhit oivat. 



Antti Rytkönen: 

HYVÄT KESTIT 



Marja-Maija Sirkka-Liisaan 
katsehen luo vallan viisaan, 
lausuu: „Liitytäänpäs yhteen, 
riivitähän jyvät lyhteen, 
kootaan kaikki leivänmurut, 
kananlasten kaikki surut 
niillä huojennetaan aivan, 
kaipa tuuma maksais vaivan!" 



Koht' on lapset työssä tässä, 
kananpojat kaikk' on Iässä. 
„Tipu, tipu, tipu, tipu, 
kilvan tänne rientäkäätte, 
tipu, tipu tipu, tipu, 
joutuin, muutoin ilman jäätte!" 
Piipittävät pienet tiput: 
Hyvät meille ruuan riput." 



Pian kuulee kutsusanat 
myöskin kaikki kukot, kanat. 
Lopuks' lausuu aapiskukko 
vakaana kuin vanha ukko: 
„ Kestit oli varsin hyvät, 
kiitos, lapset kultajyvät." 



Antti Rytkönen: 

NUORTEN HIIHTÄJÄIN LAULU. 

Kesän kukkaset ammoin kelmeni, kuoli, 
tuli routa ja maa nyt jäihin ja vesiin, 
vaan silti ei mieliä painele huoli, 
hei, sukset ja sauvat nyt jällehen esiin! 

Pois, pois yli hohtavain hankien entäin 
valovirtoja talvisen auringon juomme, 
ja minne me saavumme liitäen, Ientäin, 
punaruusut poskien sinne me tuomme. 

Ei telkeä tietämme tuiskut ei tuulet, 
ei vuoret, ei rotkot, ei metsien peikot, 
ei vaarojen tullessa kelmene huulet, 
vain pelkurit kääntyvät, väistyvät heikot. 

Ja eellehen joukkomme nuori kun ryntää, 
niin taipalet jäävät ja matkapa eestyy, 
ja sukset ne liukuu ja sompamme kyntää, 
ja taivas jos tummuu, niin jällehen seestyy. 

Oma meidän on nuorien voimien usko 
niin puhdas ja raitis kuin talvinen huomen, 
ja meidän on uusien aamujen rusko, 
ja meidän on maine ja kunnia Suomen. 

ENKELI. 

Satu, kirj. H. C. Andersen, (Suom. Maila Talvio). 

„Joka kerta kuin hyvä lapsi kuolee, tulee Jumalan enkeli 
alas maahan, ottaa kuolleen lapsen käsivarsilleen, levittää 
suuret valkeat siivet, lentää yli kaikkien niiden paikkojen, 
joista lapsi on pitänyt, ja poimii koko pivollisen kukkia, jotka 
se tuo ylös Jumalalle, jotta ne siellä kukoistaisivat vieläkin 
kauniimmin kuin maan päällä. Hyvä Jumala painaa kaikki 



kukkaset sydäntään vastaan, mutta sitä kukkasta, joka on 
hänelle rakkain, hän suutelee ja se saa silloin äänen ja voi 
laulaa mukana tuossa suuressa autuudessa." 

Kas, kaiken tämän kertoi muuan Jumalan enkeli kantaes- 
saan kuollutta lasta pois taivaaseen, ja lapsi kuuli sen ikään- 
kuin unessa. Ja he kiitivät yli niiden paikkojen kodissa, missä 
pienokainen oli leikkinyt ja he lensivät läpi puutarhojen, joissa 
oli kauniita kukkia. 

— Mitkä me nyt otamme ja istutamme taivaaseen? kysyi 
enkeli. 

Ja siellä oli solakka, suloinen ruusupuu, mutta paha käsi 
oli taittanut rungon, niin että kaikki oksat, täynnä suuria puoli- 
puhjenneita nuppuja, riippuivat lakastuneina yltympäri! 

— Puu-raukka! sanoi lapsi, — ota se, jotta se voisi 
kukoistaa Jumalan luona! 

Ja enkeli otti sen, mutta suuteli lasta sen sanojen tähden, 
ja pienokainen avasi puoleksi silmänsä. He poimivat reheviä 
loistokukkia, mutta ottivat myöskin halveksittuja päivänkakkaroita 
ja villejä orvokkeja. 

— Nyt meillä on kukkia! sanoi lapsi ja enkeli nyökkäsi, 
mutta he eivät vielä lentäneet ylös Jumalan luo. Oli yö, oli 
aivan hiljaista, he pysähtyivät suureen kaupunkiin, he liitelivät 
eräällä kapeimmista kaduista, missä oli kokonaisia läjiä olkia, 
tuhkaa ja romua. Siellä oli ollut muuttopäivä, siellä oli lautasten 
palasia, kipsikappaleita, rääsyjä ja vanhoja hatunkoppia, kaikki- 
naista, mikä näytti hyvinkin roskaiselta. 

Ja enkeli viittasi keskellä sekamelskaa alas muutamaan 
kukkaruukun sirpaleeseen ja maakimpaleeseen, joka oli pudonnut 
ruukusta ja jota erään suuren kuihtuneen kedonkukkasen 
juuret pitivät koossa, kukkasen, joka ei kelvannut mihinkään 
ja joka sentähden oli viskattu kadulle. 

— Sen me otamme mukaan! sanoi enkeli. — Minäpä 
kerron sinulle meidän lentäessämme! 

Ja sitten he lensivät ja enkeli kertoi! 

— Tuolla alhaalla, sillä kapealla kadulla, matalassa kella- 
rissa asui köyhä sairas -poika. Aivan pienestä asti oli hän 
aina ollut vuoteen omana. Kun hän oli kaikkein terveimmillään, 
saattoi hän kainalosauvojen avulla kulkea edestakaisin pienen 
huoneen mitan, siinä kaikki. Muutamina päivinä kesällä 



lankesivat auringonsäteet puolen tunnin ajan kellarin eteiseen, 
ja kun sitten pieni poika istui siinä, antaen lämpöisen auringon 
paistaa itseensä ja näki punaisen veren hentojen sormiensa 
läpi, joita hän piti ylhäällä kasvojensa edessä, niin sanottiin: 
niin, tänään hän on ollut ulkona! Hän tunsi metsän sen 
ihanassa kevätvihannassa vain siitä, että naapurin poika toi 
hänelle ensimäisen pyökinoksan ja sitä hän piteli päänsä päällä 
ja uneksi silloin olevansa pyökkien alla, missä aurinko paistoi 
ja linnut lauloivat. Eräänä kevätpäivänä toi naapurin poika 
hänelle myöskin kedonkukkia, ja näiden joukossa oli sattu- 
malta yksi, jolla oli juuri* ja sentähden se istutettiin kukka- 
ruukkuun ja asetettiin ikkunaan aivan vuoteen luo. Ja kukkanen 
oli istutettu onnea antavin käsin, se kasvoi, teki uusia vesoja 
ja kukki joka vuosi. Siitä tuli sairaan pojan kaunein puutarha, 
hänen pieni aarteensa tässä maailmassa. Hän kasteli ja hoiti 
sitä ja piti huolta, että se sai joka auringonsäteen, viimeiseen 
asti, joka liukui alas matalasta ikkunasta. Ja kukka kasvoi 
kiinni hänen uniinsakin, sillä häntä varten se kukoisti, levitti 
tuoksuaan ja ilahutti silmää. Sitä kohti hän kääntyi kuole- 
massa, kun Jumala häntä kutsui. — Vuoden on hän nyt ollut 
Jumalan luona, vuoden on kukkanen seisonut unohdettuna 
ikkunassa ja kuihtunut ja sentähden se on muutossa viskattu 
rikkaromun mukana kadulle. Ja se on se kukka, köyhä, 
kuihtunut kukka, jonka me olemme ottaneet mukaamme, sillä 
se kukka on tuottanut iloa enemmän kuin komein kukka 
kuningattaren puutarhassa. 

— Mutta mistä sinä tiedät kaiken tämän? kysyi lapsi, 
jota enkeli kantoi ylös taivasta kohti. 

— Minä tiedän sen! sanoi enkeli. — Olinhan minä itse 
tuo sairas pieni poika, joka kulki kainalosauvojen varassa. 
Kyllä minä kukkani tunnen! 

Ja lapsi avasi kokonaan silmänsä ja katseli enkelin kau- 
niisiin, iloisiin kasvoihin ja samassa silmänräpäyksessä olivat 
he Jumalan taivaassa, missä vallitsee ilo ja autuus. Ja Jumala 
painoi kuolleen lapsen sydämelleen ja silloin se sai siivet 
niinkuin toinenkin enkeli ja lensi käsikkäin hänen kanssaan. 
Ja Jumala painoi kaikki kukkaset sydämelleen, mutta köyhää, 
kuihtunutta kedonkukkaa hän suuteli ja se sai äänen ja lauloi 
kaikkien enkeleiden kanssa, jotka liitelivät Jumalan ympärillä, 



muutamat aivan likellä, toiset ulkopuolella näitä, suurissa pii- 
reissä, yhä kauemma pois äärettömyyteen, mutta kaikki yhtä 
onnellisina. Ja kaikki he lauloivat, suuret ja pienet, tuo hyvä, 
hurskas lapsi ja köyhä kedonkukka, joka oli maannut kuih- 
tuneena, viskattuna rikkojen joukkoon, muuttopäivän romun 
sekaan ahtaalla, pimeällä kadulla. 



Arvid Lydecken: 

OLI KERRAN. POIKA. 

Oli kerran poika pulska, reipas näköjänsä, 
hulivili-vekkuli, Pekka nimeltänsä. 
Painissa ja tappeluissa aina ensimäinen. 
„Eipä riitä minulle nyt kukaan meikäläinen, 
tulkoon miestä kymmenen ja tulkoon viisitoista, 
pelkoa en tunne enkä oppia voi moista!" 

Riensi kerran Pekka poika kouluun kylätietä. 
Punakukko-kalkkuna vastaan tuli siellä. 
Pojan sydän hypähti ja sykki kauheasti, 
kukko nosti päänsä vain niin oudon mahtavasti. 

Ai, ai, ai! Mi eläin tuo? Jo vallan pöyristyttää! 
Pakoon, pakoon tästä vain! Nyt pelko värisyttää. 
Kukko juoksee myöskin, voi, se kohta päälle karkaa. 
— Tulee vastaan veräjä, auttaa miestä arkaa. 

Pekka katsoo taaksensa. Huh! on tuossa kumma, 
ylpeä kuin leijona ja katse tuiman tumma. 
Sydän vielä läpättää, kun vihdoin kotiin joutuu, 
seikkailusta sittemmin sydäntauti koituu. 

Lääke kivun parantaa. Pilkan saa hän kestää. 
Nyrkillänsä kuitenkin hän usein ivan estää. 
Mutta milloin Pekka vain käy liian mahtavaksi, 
pojat häntä ilkkuen herjaa kalkkunaksi. 



Z. Topelius: 

MATKAKUMPPANIT. 

„Miks vingut noin? Suus kiinni, irvihammas!" 
sialle lihavalle lausui lammas, 
kun sika huusi, koska väkisin 
he kartanohon vietiin kumpikin. 

Niin sika vastas: «Syyt' on huutaa mulla, 
mikäpä hätä, veikko kulta, sulia? 
Sa syliin joudut, villas keritään, 
ja sitten vapahaks sa päästetään. 

Ma raukka kelpaan teuraaks ainoasti 
ja Iiikkiöks. Siis huudan haikeasti. 
Ma annan lihani, sa villas vaan. 
Jo huomenna ma paistiks leikataan." 



PRINSESSA RUUSUNEN. 
Grimm-veljesten mukaan kertonut Elina Vaara. 

Kauan sitten eli kuningas ja kuningatar, jotka puhuivat 
joka päivä: „Oi, kunpa meillä vain olisi lapsi!" eivätkä saa- 
neet ainoatakaan. Sitten tapahtui, että kun kuningatar kerran 
oli kylpemässä, nousi vedestä maalle haikara ja sanoi hänelle: 
„Toivomuksesi täyttyy, sillä ennenkuin vuosi on kulunut, 
saatat sinä pienokaisen maailmaan." Mitä haikara oli sano- 
nut, se tapahtuikin, ja kuningatar synnytti pienen tytön, joka 
oli niin kaunis, ettei kuningas voinut hillitä iloaan, vaan pani 
toimeen suuren juhlan. Hän ei kutsunut sinne ainoastaan 
sukulaisiaan, ystäviään ja tuttaviaan, vaan myöskin haltiatta- 
ret, jotta he olisivat lapselle lempeitä ja suosiollisia. Heitä 
oli kolmetoista hänen valtakunnassaan, mutta koska kunin- 
kaalla oli vain kaksitoista kultalautasta, joilta he saivat syödä, 
täytyi yhden heistä jäädä kutsumatta. 

Juhla vietettiin kaikella loistolla, ja kun se oli lopussa, 
antoivat haltiattaret lapselle ihmelahjojaan: Yksi antoi hyveitä, 



toinen kauneutta, kolmas rikkautta, ja niin edespäin kaikkea, 
mitä maailmassa voi toivoa. Mutta kun yhdestoista haltiatar 
oli lausunut sanottavansa, astui äkkiä kolmastoista sisään. 
Hän tahtoi kostaa puolestaan sen, ettei häntä oltu kutsuttu, 
ja ketään tervehtimättä ja keneenkään edes katsomatta hän 
huusi kovalla äänellä: „Kuninkaantytär kuolee viidentenätoista 
ikävuotenaan värttinän pistosta." Ja puhumatta enää sanaa- 
kaan hän kääntyi ympäri ja lähti salista. Kaikki olivat peläs- 
tyneitä, mutta silloin astui esiin kahdestoista haltiatar, joka 
ei ollut vielä lausunut toivomustaan, ja koska hän ei voinut 
tehdä pahoja sanoja tehottomiksi, ainoastaan lieventää niitä, 
sanoi hän: »Kuninkaantytär ei kuitenkaan kuole, vaan vaipuu 
satavuotiseen sikeään uneen." 

Kuningas, joka tahtoi suojella rakasta lastaan onnetto- 
muudelta, antoi käskyn, että kaikki värttinät koko valtakun- 
nassa oli poltettava. Mitä tyttöön tulee, oli hänellä kaikki 
haltiatarten ennustamat lahjat; sillä hän oli niin kaunis, hyvä, 
ystävällinen ja ymmärtäväinen, että jokaisen joka hänet näki, 
täytyi häntä rakastaa. Tapahtuipa, että sinä päivänä, jolloin 
hän tuli viidentoista vuoden ikäiseksi, eivät kuningas ja ku- 
ningatar olleet kotosalla ja tyttö pysytteli linnassa. Hän kä- 
veli huvikseen ympäri, katsellen tupia ja kamareita, ja tuli 
vihdoin vanhan tornin luo. Hän nousi ylös kapeita kierto- 
portaita ja saapui pienelle ovelle. Lukossa oli ruostunut avain, 
ja kun hän väänsi sitä, ponnahti ovi auki. Prinsessa näki 
pienen kammion, jossa istui vanha eukko värttinä kädessä, 
kehräten ahkerasti pellavaa. „ Hyvää päivää, vanha mummo- 
seni," sanoi kuninkaantytär, „mitä täällä teet?" „Minä keh- 
rään," vastasi vanhus nyökäten päätään. „Mikä esine tuo on, 
loka niin hauskasti pyörii?" kysyi tyttö, otti värttinän ja ha- 
jusi kehrätä hänkin. Mutta tuskin hän oli koskenut värttinään, 
kun jo ennustus käv^ toteen ja hän sai sormeensa haavan 
värttinästä. 

Mutta siinä silmänräpäyksessä, jolloin prinsessa sai piston, 
vaipui hän vuoteelle, joka oli tornikammiossa, ja nukkui si- 
keästi. Ja tämä uni levisi koko linnaan. Kuningas ja kuninga- 
tar, jotka olivat juuri saapuneet kotiin ja astuneet saliin, al- 
koivat nukkua, ja koko hoviväki heidän kanssaan. Sitten 
nukahtivat myös hevoset tallissa, koirat kartanolla, kyyhkyset 



katolla, kärpäset seinällä — niin, tulikin, joka loimusi liedellä, 
sammui hiljaa ja nukahti. Tuulikin paneutui levolle, ja puissa 
linnan edustalla ei enää ainoakaan lehti liikahtanut. 

Mutta linnan ympärille alkoi kasvaa orjantappuratiheikkö, 
joka vuosi vuodelta kohosi korkeammaksi ja lopulta sulki koko 
linnan sisäänsä, kasvaen sen yli, niin ettei siitä enää jäänyt 
mitään näkyviin, ei lippuakaan, joka oli liehunut katolla. 
Mutta taru kauniista, nukkuvasta prinsessa Ruususesta — sillä 
niin kuninkaantytärtä kutsuttiin — levisi yli maan, ja aikojen 
kuluessa tuli monta kuninkaanpoikaa, tahtoen tunkeutua tihei- 
kön läpi linnaan. Mutta se ei ollut heille mahdollista, sillä 
orjantappurat pysyivät lujasti kuin kädet toisissaan kiinni. 
Nuorukaiset jäivät oksista riippumaan, eivät voineet enää 
vapautua ja kuolivat säälittävällä tavalla. 

Pitkien, pitkien vuosien vierittyä tuli vihdoin muuan ku- 
ninkaanpoika tähän maahan. Hän kuuli vanhan miehen ker- 
tovan orjantappuraviidakosta ja linnasta, jonka piti olla sen 
takana ja jossa ihmeen kaunis kuninkaantytär, prinsessa 
Ruususeksi kutsuttu, oli nukkunut jo sadan vuoden ajan, 
ynnä hänen kanssaan kuningas, kuningatar ja koko hovi. 
Hän oli kuullut myöskin isoisältään, että jo monet kuninkaan- 
pojat olivat koettaneet tunkeutua orjantappurapensaikon läpi, 
mutta olivat jääneet oksiin riippumaan ja kuolleet surullisen 
kuoleman. Silloin oli nuorukainen sanonut: „Minä en pelkää, 
minä lähden koettamaan onneani. Tahdon nähdä kauniin 
prinsessa Ruususen." Kunnon vanhus oli saanut häntä va- 
roittaa niin paljon kuin oli tahtonut, prinssi ei ollut kuunnellut 
hänen sanojaan. 

Mutta nyt oli tasan sata vuotta kulunut ja oli tullut päivä, 
jolloin prinsessa Ruususen jälleen piti herätä. Kun kunin- 
kaanpoika lähestyi orjantappuratiheikköä, niin kauniit, suuret 
kukat erkaantuivat toisistaan antaen hänen vaivattomasti kulkea 
välitseen ja yhtyivät jälleen toisiinsa hänen takanaan. Lin- 
nanpihassa hän näki hevosten ja täplikkäitten metsästyskoi- 
rien makaavan tallissa nukkuen, ja kyyhkyset istuivat katolla, 
pää pistettynä siipien alle. Ja kun hän astui taloon, nukkuivat 
kärpäset seinällä, kokki keittiössä piti vielä kättään ylhäällä 
kuin aikoen lyödä kokkipoikaa, ja palvelustyttö istui mustan 
kanan ääressä, joka oli kynittävä. Sitten prinssi kulki edel- 



leen ja näki salissa koko hoviväen nukkuvan. Ylhäällä valta- 
istuimella nukkuivat kuningas ja kuningatar. 

Niin hän kulki edelleen, ja kaikkialla oli niin hiljaista, 
että saattoi kuulla hengityksensä. Vihdoin hän tuli torniin ja 
avasi sen pienen kammion oven, (ossa prinsessa Ruusunen 
nukkui. Siellä hän uinui ja oli niin kaunis, ettei prinssi voinut 
irroittaa hänestä katsettaan, ja prinssi kumartui ja antoi hä- 
nelle suutelon. Juuri kun prinssi oli koskettanut häntä huu- 
lillaan, avasi prinsessa Ruusunen silmänsä, heräsi ja katseli 
prinssiä ystävällisesti. Sitten he laskeutuivat yhdessä alas tor- 
nista. Kuningas, kuningatar ja koko hoviväkikin heräsivät ja 
katselivat toisiaan silmät suurina. Hevoset tallissa nousivat 
ja ravistelivat ruumistaan, metsästyskoirat hyppelivät ja huis- 
kuttivat häntäänsä, kyyhkyset katolla vetivät päänsä esiin 
siiven alta, katsoivat ympärilleeen ja lensivät niitylle, kärpäset 
seinällä alkoivat jälleen surista, tuli virisi kyökissä ja keitti 
ruoan, paisti alkoi jälleen käristä, kokki antoi kokkipojalle 
jälleen korvapuustin, niin että tämä kiljui, ja palvelustyttö kyni 
kanan valmiiksi. Sitten vietettiin kuninkaanpojan ja prinsessa 
Ruususen häät kaikella komeudella, ja he elivät tyytyväisinä 
elämänsä loppuun saakka. 



R. Calamnius: 

MIKON ONK1RETK1. 

Mikko-pojan mieli palaa 
päästä pyytämähän kalaa. 
Sää on kaunis, tyyni, kuuma, 
nyt siis toimeenpannaan tuuma; 
onkimadot, vapa, siima, 
niiden laittoon menee tiima. 
Kontti selkään, pieksut jalkaan — 
sitten onkimatka alkaa. 

Näin hän saapuu järven rantaan, 
konttiaan ei rupee kantaan, 
heittääpi sen mielellänsä 
väsyneenä selästänsä. 



Tässä onkin oiva paikka, 
saattais saada lohen vaikka. 
Täytyy olla varuillansa 
onkineuvojensa kanssa. 

Heipä hei! Jo veti umpeen! 
Mikko sai jo yhden lumpeen. 
Vahinko ei mitään haittaa, 
ongen uudestaan hän laittaa, 
syöttiin ensin sylkäiseepi, 
katseleepi, käänteleepi, 
heittää siiman minne yltää, 
rannasta noin kolme syltä. 

Hetki vain niin tormas tuolta 
lumpehikon takapuolta 
onkeen lohi, suuren suuri, 
Mikon mittainen on juuri, 
vapa notkuu, siima sinkuu, 
niinkuin vihuri se vinkuu. 
Veden pintaan päästyänsä 
lyöpi lohi pyrstöllänsä, 
järven pohjaan potkaiseepi, 
Mikko vastaan taisteleepi, 
hevillä ei hellittäisi, 
saaliittahan silloin jäisi. 

Mikko parastansa koittaa, 
mutta lohi hänet voittaa, 
vetää järveen mukanansa 
urhoollisen onkijansa, 
jok' ei vapaa irti päästä, 
ei ees henkeänsä säästä. 
Näin he perävilkkaa uivat, 
kauas, kauas kulkeutuivat. 

Mikkoa näin johtaa lohi 
toisten onkimiesten ohi. 



Nämät lähtee venheen kanssa, 
suuri haavi mukanansa, 
Mikon kohta saavuttavat, 
haaviin hänet pelastavat! 
Lohenkin he haaviin samaan 
onnistuvat lippoamaan. 
Siinä toisensa he tapaa, 
Mikko yhä pitää vapaa. 

Venhe ( rantaan lasketahan, 
Mikon kalaa ihaillahan. 
Kyllähän nyt poika kastui, 
vaan kun kotiansa astui, 
uljas lohi selässänsä, 
mies on Mikko mielestänsä. 



Samuli Suomalainen: 

SINNE MENI! 

„No auttakaa, hyvät ihmiset, oi! 
jo maahan meni nyt multa 
niin makeat maidot ja juustot ja voi 
ja herttainen kerma kulta!" 

Näin huutavi Liisa muori nyt 
ja rattaiden luokse hän karkaa, 
inuf siellä on kaikki särkynyt. — 
Voi sinua, Liisa parkaa! 



Liisa oli maitomuori. 
Liisair oli koira nuori, 
Vahti oli nimi sen. 
Maitokuormaa vetäissänsä 
metsään loi se silmiänsä, 
niinkuin mitä hakien. 



Olispa jo useasti 
mennytkin ties minne asti, 
vaan kun valpas Liisa esti, 
niin se aisoissansa kesti. 

Mutta kerran sattui niin: 

kulkivat he taasen kaupunkiin. 

Liisa ilomieliä, 

Vahti — mitä vielä! 

Suruissansa vaan 

toimeen tukalaan, 

niin juur' siellä, 

missä juoksee puro pien' 

— huh, kun juttu tää 
hirvittää! — 

jänis hyppäs poikki tien. 

Liisa hämmästyi 
Liisa äimästyi; 
siunas kerran, toisen, 
nähden pedon moisen. 
Vahti hyörähti, 
Vahti pyörähti, 
haukahti ja — sillä erää 
lähti jänön perään. 

Katsokaas nyt vääräsäärtä: 

tuolla pitkin ahon äärtä 

juoksee, kiskoo, 

koipiaan viskoo. 

Vahti poika koittaa 

pupu parkaa voittaa, 

mutta äkkiäpä — rops! ja raps! 

— Voi sinua tuhma laps'! — 
Nyt sun kävi sillä-kurin: 
rattaat meni nurin. 

Liisa kävi parkuun, 
jänis pääsi karkuun. 



A. Oksanen: 



KETTU JA KORPPI. 

Aamulla jo alkoi olla päivä, 
aholla kun juoksi ketturäivä, 
joka etsi aamusuurustansa, 
sillä nälkä kurni suoliansa, 
kun ei eilispäivän syömisistä 
ollut paljon mitään virkkamista. 
Tuossapa nyt keksi korpin puussa, 
joIP oP aika juustopyörä suussa. 
Vesi kiehahtavi kielellensä 
ja hälle iski mielehensä: 

— Milläs keinoin juuston tuolta saisin? 
Jospa häntä hiukan narrajaisin! 

Ei oo millänsäkään eikä juokse, 
hiljalleen vain astuu korpin luokse 
ja sanoo lähelle tultuansa 

— hunaja ja nöyryys huulillansa — 

— Hyvää päivää, herra Korppeliini, 
voi, kuin teidän nuttunne on fiini! 
Meillä muiIP on päällä nahkatakki, 
mutta teiir on kiiltomusta frakki. 
Teili' on myös jalassa saappahaiset, 
joiss' on alla aika anturaiset, 
sormukset soreat sormissanne, 
rengas kummassakin korvassanne. 
Miestä kauniimpaa ja pulskempata 
taivaan alta ei taideta taVata. 

Ja kuin ain' suuremmissa suvuissa 
lapsi on totutettu lauleluissa, 
niin ajattelee typerä pääni, 
että teilläkin ois' Iaulunääni. 
Käen sekä leivon voittaisitte, 
kun vain laulamaan antauisitte! 
Korppikos hyväksyi kiitostansa, 
laulaja muka oli luulostansa. 
Rykäsi — ja äänen raikahutti, 



niin että kangas toisen kajahutti. 
Juustopa pudota putkahtavi, 
ketun suuhun suoraan sutkahtavi. 
Ja kun korppi kaikkein ihmeheksi 
kuuli laulaneensa, niin hän keksi, 
ett' or suurus suustansa pudonna, 
keksi, kuinka kettu, lemmon konna, 
pojes juosta pötki juuston kanssa, 
hälle vielä nauroi juostessansa! 



LAPSIEN ELÄMÄSTÄ. 
Rafael Hertzberg (Suom. Paavo Cajander), 

1. Paimentyttö. 

Suvituuli puhaltaa, 

Käki puussa kukahtaa, 

Kukat maassa päitään kumartaapi; 

Ahoir astuvat 

Pienet karitsat, 

Näitä torpan tyttö paimentaapi. 

Tyttö laulaa näin: 

Hauska tääir on käydessäin 

Kaiken päivää karjaa paimentaani. 

Kiveir istun vain 

Koivu kattonain, 

Aho vihanta mun ryytimaani. 

Läpi metsän välkkyen 
Hohtaa iltaruskonen 
Kultaisina ruusuina mua kohti. 
Mieli tekis' vaan 
Niitä noutamaan, 

Mut' en äidin luota mennä tohdi. 



2. Marjassa. 



Nyt on meillä taasen 
Suvi suloinen, 
Kukkaisiss' on niitty, 
Metsä marjainen. 

Ota tuohkosesi, 
Jonka sulle tein, 
Ahollen mua seuraa, 
Tule siskosein! 

Siellä koko päivä 
Sitten iloitaan, 
Laulain mansikoita 
Kilpaa poimitaan. 

Ja jos leikitessä 
Kaatuis tuohkonen, 
Pian poimitaan se 
Taasen täytehen. 



3. Köyhän jouluilta. 

Niin kylmä metsäss' ompi 
Ja raskas taakka on, 
Ja pitk' on tie, ja itse 
Nuor' olen, voimaton. 

Takassa torpan tuolla 
Heloittaa valkeat, 
Ja lapset leikitellen 
Tuvassa remuavat. 

Kyir olis minullenkin 
Sieir ehkä soppinen, 
Ja lämmintä ja ruokaa 
Köyhänkin lapsellen. 



Mut mua äiti armas 
Odottaa kodissaan, 
Ja paras joulu-ilo 
On hänen seurassaan. 

Kun äiti tulen laittaa 
Nokiseen uunihin 
Ja sarvileivän taittaa, — 
On joulu meilläkin. 



SAARIJÄRVEN PAAVO. 
Kirj. J. L. Runeberg (Suom. Paavo Cajander). 

Saarijärven salomailla asui 
Tilallansa hallaisella Paavo, 
Perkas, hoiti ahkerasti maataan. 
Mutta Jumalalta kasvun toivoi. 
Vaimoineen ja lapsineen hän siinä 
Niukkaa leipäänsä söi hiess' otsan, 
Ojat kaivoi, kynti, touon kylvi. 

Tuli kevät, nietos suli mailta, 
Myötään vieden puolet orahista 
Tuli kesä, rae kulki mailla, 
Kaatoi maahan puolet tähkäpäistä; 
Tuli syksy, kaikki ryösti halla. 
Tukkaa riistäin Paavon vaimo lausui: 
Paavo parka, kovan onnen lapsi, 
Sauvaan tartu, Herra meidät hylkäs; 
Miero raskas, raskahampi nälkä! 

Vaimon käteen tarttuin Paavo lausui: 
Vaikka koettaa, eipä hylkää Herra. 
Pane leipään puoleks petäjäistä, 
Kaksin verroin minä ojaa kaivan, 
Mutta Jumalalta kasvun toivon. 



Pantiin leipään puoleks petäjäistä, 
Kaksin verroin ojaa kaivoi Paavo, 
Lampaat myi ja siement' osti, kylvi. 
Tuli kevät, nietos suli mailta, 
Mut ei orahia vesi vienyt; 
Tuli kesä, rae kulki mailla, 
Kaatoi maahan puolet tähkäpäistä; 
Tuli syksy, kaikki ryösti halla, 
Rintojaan löi Paavon vaimo lausuin: 
Paavo parka, kovan onnen lapsi, 
Kuollaan pois, jo Herra meidät hylkäs; 
Kova kuolo on, mut toivo turha! 

Vaimon käteen tarttuin Paavo lausui: 
Vaikka koettaa, eipä hylkää Herra. 
Pane toinen verta petäjäistä, 
Ojat kahta suuremmat ma kaivan, 
Mutta Jumalalta kasvun toivon. 
Pantiin toinen verta petäjäistä, 
Kahta suuremmat loi ojat Paavo, 
Karjan myi ja siement' osti, kylvi. 

Tuli kevät, suli nietos mailta, 
Mut ei orahia vesi vienyt: 
Tuli kesä, rae kulki mailla, 
Mut ei kaatunutkaan kaunis olki; 
Tuli syksy, sivu sitkaimitten 
Kulki halla viljaan koskematta. 

Paavo lankes polvilleen ja lausui: 
Vaikka koettaa, eipä hylkää Herra! 
Polvillensa vaimo lankes, lausuin: 
Vaikka koettaa, eipä hylkää Herra! 
Mutta miehellensä virkkoi vaimo: 
Paavo, Paavo, riemuir ota sirppi, 
Syrjähän nyt petäjäinen silkko, 
Rukihisen nyt ma leivän leivon! 



Vaimon käteen tarttuin Paavo lausui: 
Vaimo, vaimo, sif ei kuri kaada, 
Joka toista hädässä ei hylkää. 
Pane leipään puoleks petäjäistä, 
Veihän naapurimme touon lialla. 

Hilda Tihlä: 

YSTÄVÄN MURHA. 

Eliina vietti kahdeksatta syntymäpäiväänsä, kun äiti hänelle 
lahjotti pienen, hontelokoipisen vasikan. 

— Saanko minä sen ihan omakseni? kysyi Eliina ylen 
onnellisena moisesta arvokkaasta lahjasta. 

— Aivan omaksesi, vastasi äiti. — Ruoki ja hoida sitä 
hyvin, niin saat siitä suuren lehmän. Se, näes, kasvaa kuten 
sinäkin. 

Eliina juoksi navettaan, meni vasikkansa luo ja sitä kau- 
lalle taputtaen pieni emäntä nyt esitteli itsensä pienelle leh- 
mälleen. 

— Sinä olet nyt minun oma lehmäni, äiti antoi sinut 
minulle omaksi! 

Ja siitä asti alkoi heidän ystävyytensä, joka oli niin lämmin 
ja syvä kuin vain kahden viattoman ja hyvänsuovan olennon 
välillä voi olla. 

Eliina antoi vasikalleen nimen Sunnikki, syystä että hän 
tahtoi pitää sitä kunniassa ja Sunnikki-nimi kuulosti niin 
arvokkaalta ja aito lehmämäiseltä. 

Nimeen taisi liittyä jonkunlainen ennustus, sillä kauan 
ei Sunnikki tahtonutkaan olla vasikkana. Se kasvoi, kehittyi 
ja paisui nopeasti. Se sai ennen pitkää arvonimen mullikka, 
kun Eliina yhä vielä oli pieni tyttönen. Tämä ei kuitenkaan 
heidän ystävyyteensä mitään vaikuttanut. Sunnikki kohteli 
emäntäänsä aivan kuin vertaistaan, se tepasteli, ravisteli 
päätään, mylvi, möyrysi ja oli kuin ennenkin. 

Sunnikki oli Eliinan mielestä kyläkunnan kaunein lehmä. 
Sen pää oli musta, mykyräinen ja sarveton, vatsan alus tumman-, 
selkä vaaleanruskea, «takaraajat valkoiset. Ihmiset sanoivat 



sitä rumaksi ja se teki kovin pahaa Eliinan sydämelle 

sillä Jumalahan sen Sunnikin oli sellaiseksi luonut. 

Keväällä kun lehmät laskettiin laitumelle, huomasi äiti, että 
Sunnikki oli lihavampi ja kiiltäväkarvaisempi kuin toiset lehmät. 
Äiti arveli, että Eliina oli anastellut toisten lehmien ruoka- 
annoksista omalleen, vaikka siinä hän erehtyi. Eliina oli 
suoraan aitasta ottanut leipää ja jauhoja, joita talon ei ollut 
vara lehmille syöttää. 

Eliina oli vanhempiensa ainoa lapsi. Hänellä ei näin ollen 
ollut muita uskotuita eikä tovereita kuin Sunnikki. Sille hän 
kertoi kaikki pienet surunsa ja huolensa, kuten ilonsakin. 
Sunnikki oli hienotunteinen ja uskollinen, ei koskaan nauranut, 
ei ilveillyt, eikä pilkannut, vaan käsitti, että pienellä tyttösellä 
on tässä maailmassa paljon kärsimyksiä, jos on ilojakin. 

Sunnikki tiesi, ettei Eliina tahallaan astioita särkenyt, ne 
putoilivat vahingossa käsistä, aivan samalla tavalla kuin 
valeetkin pikku suusta. Paljon sellaista, joka äidin mielestä 
oli ihan käsittämätöntä, oli Sunnikista päivän selvää ja täysin 
luonnollista ja anteeksiannettavaa. 

Toisaalta taas kun kylän lapset alkoivat Eliinaa kutsua 
„mullikka-Eliinaksi", ei tyttönen ollenkaan loukkaantunut, sillä 
kutsuivathan ne Sunnikkiakin Eliinan mullikaksi. Mutta kun 
naapurin poika sepitti tällaisen lauJun, että: 

sarveton lehmä ja pennin raha 
löytyy vaikka kellä, 
ja jolla ei muuta tavaraa ole 
sen ei passaa rehennellä, 

niin siitä Eliina suuttui, — suuttui niin kovasti laulun sepit- 
täjälle, että päätti aina olla hänelle vihanen. Sillä paitsi sitä, 
että laulu kovasti solvasi Sunnikin arvoa, joutui Eliina sen 
kautta jokaisen ihmisen suuhun ympäri maailmaa. Aina kun 
kylän lapset näkivät hänet, alkoivat he hoilata: 

— Kuules, mullikka-Eliina, että sarveton lehmä ja pennin 
raha 

Ne olivat kuitenkin vain pieniä kiusoja verrattuina siihen 
iloon, mikä Eliinalla ja Sunnikilla oli keskinäisestä ystävyydestä.— 

Sinä kesänä, jolloin* Sunnikki ensi kerran laskettiin toisten 
lehmien kanssa laitumelle, tuli huono* heinävuosi; kuivuus 



ensin keväällä näivetytti ruohon oraan ja heinäkuulla taas 
alkoivat ylettömät sateet. Heiniä ei tullut latoihin kuin nimeksi. 

Isä jutteli äidille, että elukkain lukua oli vähennettävä, jos 
tahdottiin talven yli päästä, ja Eliina kuvitteli mielessään 
miten autio ja kolkko navetta on, kun ei siellä ole muita 
lehmiä kuin Sunnikki yksin. Hänen oli paha ja ikävä olla 
ystävänsä tähden, jonka täytyisi pitkät, talviset yöt yksin 
viettää pimeässä navetassa. Mutta olihan sekin sentään 
parempi kuin nälkä, jota Sunnikki polosen täytyisi kärsiä, jos 
muita lehmiä eloon jäisi. Muilla lehmillä ei Eliinan mielestä 
ollut mitään arvoa, ne olivat tavallisia elukoita vain, nautoja, 
joita ruokittiin maidon takia ja tapettiin aina tarpeen tullen. 
Toisin oli Sunnikki. Se oli olento, jolla oli sydän, tunto, 
sielu ja ymmärrys. 

Tuli syksy. 

Eräänä syyspäivänä äiti houkutteli Eliinan korpisuolle 
karpaloita poimimaan. Se oli aina ennen ollut hauskaa työtä. 
Oli niin mukavaa kulkea routaisella suolla, jossa korret ratisten 
taittuivat jalan alla ja jossa tuokkonen pian täyttyi kovista, 
ympyriäisistä marjoista. 

Mutta tällä kertaa Eliinaa ei mikään huvittanut. Hän tunsi 
painostusta sielussaan ja metsä niin sanomattomasti pelotti. 
Se tuntui kuolleelta, susien asuinsijalta ja jos miltä. Hän 
lähti pian Kotiin. 

Kun hän saapui pirttiin, näki hän miten isä ja kaksi 
muuta miestä kauheasti ärjyen tepastelivat Sunnikin kanssa. 
Heillä oli nähtävästi aikomus kaataa Sunnikki liisterekeen, 
joka oli permannolla. Äiti istui pankolla sanko kädessä ja 
odotti. 

— Mitä, mitä te teette minun Sunnikilleni, kysyi tyttönen 
hätäisesti ja pirtti alkoi samassa pyöriä hänen silmissään. 

Siinnikki äänen kuultuaan riuhtasi itsensä irti ja meni 
ystävänsä luo. Eliina tarttui sen kaulaan ja alkoi itkien 
vakuuttaa: 

— Oma, hyvä Sunnikkini, sinulle ei kukaan saa tehdä 
mitään pahaa niinkauan kuin minä elän. Pieni Sunnikki-parka, 
elä pelkää, minä olen tässä ja minä puolustan sinua, soo, 
soo . . 

Isä tarttui lasta olkapäähän ja talutti nurkkaan. 



— Ei; ei, ei! Sunnikkia ei tapeta niin kauan kuin minä 
elän, kirkasi tyttö kauhun ja tuskan valtaamana ja juoksi 
Sunnikin ja isän väliin. 

Syntyi taistelu elämästä ja kuolemasta. Isä koetti saada 
tyttöä nurkkaan, mutta tyttönen ponnisti kaikin voimin vastaan, 
kirkui, repi ja polki jalkaa. Mutta mikään ei auttanut, isä ja 
äiti olivat väkevämmät. 

— Siinä sikiössä asustaa itse paha henki, sanoi isä ja 
heitti Eliinan tukasta nurkkaan. 

Miehet sitoivat Sunnikin jalat; se ei enää tehnyt vasta- 
rintaa, vaan kaatoi itse itsensä rekeen. Isä otti pankolta 
käteensä suuren, terävän veitsen ja oli juuri pistämäisillään 
sitä Sunnikin kurkkuun, kun Eliina jälleen hyökkäsi esiin ja 
tarttui murhaajan käteen: 

— Isä-kulta, isä-kulta, älkää tappako Sunnikkia, minä vien 
sen muualle, ettei se syö heiniä isä, minä olen niin hyvä, 
rakas, kulta isä . . 

— Onko tuo kakara riivattu! oli isän vastaus. 

— Isä, valitti tyttö kasvoillaan kuoleman tuska, jos ei se 
pääse taivaaseen, kun, kun . . . 

— Hyvänen aika tuota tyttöä, nauroi äiti, eihän elukoilla 
ole sielua! 

Sunnikin kaulasta virtasi veri. Viimeisen kerran se loi 
katseensa ystävään, rakkaan, surullisen, avuttoman silmäyksen. 
Sanomaton kaiho, tuska ja kostonhimo täytti lapsen sydämen. 

Isä piti verisankoa Sunnikin kaulan alla ja äiti hämmensi 
verta, isän kädet olivat veriset ja verinen oli puukko lattialla. 

Älä ole milläsikään, Eliina, lepytteli äiti, huomenna 
sinä saat oikein makeita verilättyjä 



II 



"UNKARILAISIA KANSANRUNOJA: 

Kelemen muurarin vaimo, 
(Suom. O. Manninen). 

Liiton kaksitoista muuraria laati 
uljaan Devan linnan tehdäksensä, vaati 
valmistuissa puoli vakkaa hopeoita, 
vaati puoli vakkaa kultakolikoita. 
Devan kaupunkiin jo miehet menivätkin, 
Devan korkeaa jo linnaa tekivätkin: 
mif on puoleen päivään tehty, iltaan hajoo; 
mif on iltaan tehty, aamulla se vajoo. 

Miestä kaksitoista mietti, minkä taisi, 
muurit pystyssä mi pysymähän saisi, 
viimein tulevat jo tuohon ajatukseen, 
tuohon vannoutuvat vahvaan sopimukseen: 
„Kenen vaimon ensiks' saapuvan me näämme, 
hänet hellävaroin tuleen heittäkäämme, 
hennon ruumiin tuhka kalkkiin survokaamme, 
Devan korkeanpa linnan tehdyks' saamme. 

»Ajomies, sa vauraamp' ajomies, mua saata, 
mielin katsomaan nyt mieheni työmaata!" 
Muurarin noin virkkoi, Kelemenin, vaimo — 
„Valjastaos hevot, valjakkoni aimo, 
tuo'os tuokiossa orhit oven luo ne, 
pian tullaksemme Devan linnaan tuonne!" 



Puolitiess' on matka, nousee pilvi sankka, 
rajuilma raivoo, putoo sade rankka. 
„Emme, emäntäni, tähtöseni, menne, 
yöllä unta näin mä, pahaa ties se enne, 
unta näin mä: olin käyskelevinäni 
Kelemenin pihair, ypö-yksinäni. 
Mustaan verhottu, kas, piha kaikk' on ihan, 
syvä kaivo tehty keskelle on pihan, — 
hukkui Kelemenin poikanen sen veteen. 
Hyvää ei se uni ennusta nyt eteen. 
Armas emäntäinen, kotiin kääntynemme!" 
— „Aja, ajomies sa, emme käänny, emme. 
Minunpa, ei sinun, hevot, vaunut lievät, 
ruoskair iske, jotta vinhemmästi vievät!" — 

Kohti Devan linnaa hevot juoksi, — näkee 
Kelemen jo kaukaa, keitä tulla käkee. 
kauhuun tyrmistyvi, rukoilevi: „Kanna 
kauas hänet, apus, armoluoja, anna! 
Jalat taita neljän voikko-orhin alta, 
vaunun neljä pyörää särje, kaikkivalta, 
iske tielle eteen lieska salamainen, 
kotiin valjakkoni käännä korskuvainen!" — 
Kohti Devan linnaa hevot veivät, veivät, 
eivät vammaa saaneet hevot, vaunut eivät. 

„ Terve, kaksitoista muuraria, teille! 

Terve, Kelemen, myös sulle! Muurareille 

mik' on tullutkaan? Jos tervehdyksen keille 
yhden tein, kaks' itse ennen sain; nyt niitä 
kaksi tein, ei kukaan kuule, niisf ei kiitä!" — 
Tervehtii noin vaimo, miespä vastaa: „ Suita 
eivät tervehdystä kiellä, vaimo kulta! 
Mutta miksi tulit turmapaikkaan tähän? 
Sinut hellävaroin tuleen heitetähän! 
Vannoi kaksitoista muuraria: 'Nainen, 
tänne miehens' eteen ensiks' saapuvainen, 
heti hellävaroin tuleen tuiskatkaamme, 



hennon ruumiin tuhka kalkkiin survokaamme, 
niinpä korkean me teemme Devan linnan, 
niinpä vain me saamme työstä kalliin hinnan. 

Tuon jo tunsi koito Kelemenin nainen, 
vastatuks' sai sydän murheenkukkurainen: 
„Kuulkaa, kaksitoista murhaajaa, kun anon, 
odottakaa, kunnes hyvästit ma sanon, 
hyvästelen armaat ystävättäreni, 
oman ihanaisen, pienen pilttiseni. 
Kolmet kuolinkellot saattaa vainajaakin, — 
jää mun koito pääni vaille ainoaakin!" — 
Kulki kotihinsa nyt jäähyväisille 
Kelemenin vaimo vielä viimeisille, 
hyvästelemähän ystävättärensä, 
oman ihanaisen, pienen pilttisensä. 

Kelemenin vaimo takaisin jo ehti, 
Devan kukkulalle kulki, kyynelehti. 
Hänet hellävaroin tuleen tuiskasivat, 
hennon ruumiin tuhkan kalkkiin sekoittivat, 
tekivät niin Devan korkean he linnan, 
niinpä vain he saivat työnsä kalliin hinnan. 

Kelemen kun kotiin saapui urakastaan, 
tuli oma piltti pienokainen vastaan: 
„Tervetullut kotiin taasen, taatto kulta! 
Miss' on armas äiti, minne mennyt multa?" — 
Vastaa oma taatto, viihdytellä halaa: 
„Maltu, lapsi, maltu, illall' äiti palaa." 

„Luoja, luoja, ammoin ilta tuli, meni, 

eipä tullut kotiin, armas äityeni! 

Totta vilpitöntä virka, taatto kulta: 

miss' on armas äiti, minne mennyt multa?" — 

„Maltu, lapsi, maltu, aamuir äiti palaa", 

vastaa oma taatto, viihdytellä halaa. 



„Luoja, Juoja, ammoin aamu tuli, meni, 

eipä tullut kotiin armas äityeni! 

Totta vilpitöntä virka, taatto kulta: 

miss' on armas äiti, minne mennyt multa?" — 

„Mene Devan linnaan, lapsi, äitis armaan 

muurasivat keskeen kivimuurin harmaan." 

Lähti piltti pieni, itki, juoksi, juoksi, 
joutui korkean jo D6van linnan luoksi, 
kdmasti hän huusi Devan linnan alla: 
„Äiti kulta, vastaa sanair ainoalla!" — 
„En voi haastaa, lapsi, muuripaadet painaa: 
olen paatten vahvain vangitsema vainaa!" 

Murtui sydän orpo, alta maankin kuori, 
sinne vaipui äidin piltti armas, nuori. 



PAIMENEN KULTA. 
Unkaril. kansanruno (O. Manninen) 

Juottokaivon päällä 
tuikuttaa jo tähti. 
Kultasensa luokse 
lammaspaimen lähti. 

Tuiskii tuuli, nousee 
tuima ilma tiellä. 
Tule sisään, kulta, 
viluun kuolet siellä. 

Paistuivat jo piiraat, 
jähtyivätkin iltaan, 
tule kulta, saatpa 
maistaa makeimmiltaan. 



PAIMENEN PÄIVÄT. 



Kelle päivä suotu, kelle, 
paremmat kuin paimenelle? 
Kaitsee laumojansa, 
soittaa huiluansa, 
viettää iloviikkojansa. 

Lihair elää, silavalla 
katon karstamustan alla, 
katsoo laumojansa, 
soittaa huiluansa, 
ahdista ei huolten ansa. 

Huiluunsa jos ikävystyy, 
säkkipillin soittoon pystyy, 
sisään lampaannahan 
henkää mielipahan, 
harmin tuuliin haihtumahan. 



LEGENDA. 
W. von Goethe (suom. V. A. Koskenniemi) 

Kun vielä, salaten suuruuttaan, 
meidän Herramme kulki päällä maan. 
ja oppilait' oli täysin määrin, 
jotka tulkitsi kalliit sanansa väärin, 
hän ohjasi heitä turuille, teille 
ja puhui siellä halusta heille, 
sillä alla vapaan taivahan 
sanan pikimmin löytää sattuvan. 
Opit korkeat niin hän, kussa hän kulki, 
pyhän suunsa kautta saattoi julki, 
pani vertauskuviinsa totuuden murun, 
teki temppelikseen markkinaturun. 



Niin kerran, kun joukkoansa johti 

hän rauhassa pientä kylää kohti, 

näki tiellä kiiltävän esineen, 

näki hevosenkengän kappaleen. 

Päin Pietaria hän silmänsä luo: 

„Ota maasta rautakappale tuo" 

Pyhä Pietari tuost' ei milläänkään, 

oli nähnyt unta käydessään, 

oli suurta ja syvää kuvitellut, 

oli mielessä maailman rakennellut, 

oli antanut ajatustensa viedä, 

eik' ajatukset rajoista tiedä. 

Oli liian pieni löytönen, 

ois valtikka tullut olla sen. 

Hän moisen vuoksko selkäänsä vaivais, 

palan rautaa maantieojasta kaivais? 

Tien oheen hän kauas katsoi pois 

kuin ei Mestarin sanoja kuullut ois. 

Meidän Herramme pitkämielinen 
maast' ottaa rautakappalen 
eikä siitä sen koommin virka hän. 
Kun tullahan vihdoin kylähän, 
sepän oveen kolkuttain hän lyö 
ja raudan kolmesta pennistä myö. 
Turun poikki sitten kulkiessa 
näkee kirsikoita hän vakkasessa 
ja ostaa kolmella pennillä niitä — 
ei synny suurtakaan kauppaa siitä! 
Mut marjat elein rauhaisin 
hän pistää hihansa poimuihin. 

Ulos toisesta portista astuttiin 
ja tultiin aavalle nummelle niin, 
miss' ei varjoa puu, ei pensas suo, 
mut aurinko paahtava hellettä luo, 
ja missä vesitilkkanen 
ois ollut aartehen arvoinen. 



Meidän Herramme edellä vaeltaa, 
salavihkaa kirsikan pudottaa. 
Pyhä Pietari kohta sen korjaa pois 
kuin jos kultaisen omenan löytänyt ois, 
söi makeaan suuhunsa marjasen. 
Meidän Herramme hetken jälkehen 
suo pudota kirsikan toisenkin — 
sen noukkii Pietari pikimmin. 
Panee Herramme kumartumaan näin 
monet kerrat Pietarin peräkkäin. 
Kun kestänyt tuota on kotvasen, 
puhui Herramme hänelle hymyillen: 
„Jos ajallas vaivan nähnyt sa oisit 
nyt mukavammin kulkea voisit. 
Ken pieniä seikkoja halveksuu, 
vielä pienempien vuoks' vaivautuu." 



PROMETHEUS. 
IV. von Goethe (suom. Uuno Kailas) 

Taivahas peitä, Zeus, 
sumupilvihin 

ja voimaasi niinkuin poika, 

joka ohdakkeita katkoo, 

koe tammihin ja vuorten huippuihin. 

Siten järkytä sentään 

et maatani minun, 

et majaani minun, jof et kattanut sinä, 
et liettäni minun, 
jonka loimotuksen 
kademielin näet. 

En auringon alla tunne 
kurjempaa kuin te, jumalat! 
Niukasti ruokitte 
uhriveroilla, 



rukousten hengellä 

majesteettianne 

ja nääntyisitte nälkään, 

elleivät lapset ja kerjurit 

houkkina toivois vielä. 

Kun olin lapsi 

enkä tietänyt kättäni pitemmälle, 
eksynyt katseeni kääntyi 
päivän puoleen, kuin olis siellä 
itkuni kuuleva korva, 
sydän kuin minun, 
joka ahdistettua säälii. 



Kuka auttoi mua 
titaanien väkivaltaa vastaan? 
Kuka kuolosta pelasti minut 
ja orjuudesta? 

Tätä kaikkea etkö sä itse tehnyt, 
pyhä, hehkuva sydän? 
Ja nuorena, hyvänä petettynä 
kiitosta hehkunut etkö 
pilvissä-nukkujalle ? 



Sua kunnioittaa? Miksi? 
Liensitkö koskaan tuskia 
raskautetun? 

Pyyhitkö koskaan kyyneltä 
ahdistetun? 

Minust' eikö takonut miestä 
kaikkivaltias aika, 
iankaikkinen kohtalo myös, 
minun herrani, Zeus, ja sinun? 
Luuletko ehkä: 
mun pitäisi elämää vihata, 
erämaahan paeta, 
kun eivät kaikki 
unelmat kypsyneet? 



Tässä istun, teen ihmisiä 
oman kuvani mukaan, 
suvun kaltaiseni, 
kärsimään, itkemään, 
nauttimaan, riemuitsemaan, 
sua ylenkatsomaan 
kuin minä! 



YÖN HETKIN HILJAISIN. 
Otto Julius Bierbaum (suom. Uuno Kailas) 

Yön hetkin hiljaisin, 
kun tuskin hengitän, 
kun nousee sirppi kuun 
maan yli himmeän, 

kun äänetöntä on 
ja tyyntä mielessäin, 
— mä maahan lapsuuden 
taas seuraan sydäntäin. 

Nään, kuinka paapersin 
mä pienin saappahin, 
mä lapsensilmät nään 
ja pienet kädetkin 

ja kuulen äänen myös 
niin kirkkaan, selkeän. 
Niin mietin alla päin 
mä teitä elämän: 

Ah ootko, ootkohan 
sä käynyt kaikki ties 
niin puhtain saappahin 
kuin kulki pikkumies: 



Ja onko, onkohan 
sun sanas jokainen 
niin suora, vilpitön 
kuin suussa Japsen sen? 

Ja voitko, voitkohan 
nyt Juoda katsehes 
niin suoraan aurinkoon 
kuin JapsensiJmines? 

Mä vaiti tuijotan 
kuun kaJvaan sirppihin. 
Mun surun-raskast on 
yön hetkin hiljaisin. 



H. C. Andersen: 

KJHLATUT. 

Hyrrä ja paJJo oJivat laatikossa muiden leikkikalujen jou- 
kossa, ja sitten sanoi hyrrä pallolle: 

Emmekö menisi kihloihin, kun kuitenkin olemme 
yhdessä laatikossa? 

Mutta pallo, jokä oli neulottu sahvianinahasta ja oli yhtä 
paljon olevinaan kuin hieno neiti, ei viitsinyt vastata sellaiseen. 

Seuraavana päivänä tuli pieni poika,, joka omisti leikki- 
kalut. Hän maalasi hyrrän punaisella ja keltaisella ja löi 
keskelle sitä messinkinastan. Näyttipä todella komealta, kun 
hyrrä pyöri. 

— Katsokaa minua! sanoi se pallolle. — Mitä te nyt 
sanotte? Emmekö menisi kihloihin, me sovimme niin hyvin 
yhteen: te hypitte ja minä tanssin. Onnellisemmaksi kuin me 
kaksi ei kukaan voi tulla. 

— Vai niin te luulette! sanoi pallo. — Te varmaan ette 
tiedä, että minun isäni ja äitini ovat olleet. sahvianitohveJit ja 
että minulla on korkki ruumiissani. 

— Niin, mutta minä olen mahonkipuuta, sanoi hyrrä, — 



ja itse pormestari on sorvannut minut, hänellä on oma sorvi- 
penkki, ja siitä oli hänelle suuri huvi. 

— Niin, voinko minä luottaa siihen? sanoi pallo. 

— Älköön piiska ikinä sattuko minuun, jos valehtelen! 
sanoi hyrrä. 

— Te puhutte hyvin kauniisti puolestanne! sanoi pallo, — 
mutta minä en kuitenkaan voi, minä olen miltei puoleksi kih- 
loissa erään pääskysen kanssa. Joka kerta, kun minä nousen 
ilmaan, pistää se pään pesästä ja sanoo: — Tahdotteko, 
tahdotteko? Ja nyt minä sisällisesti olen vastannut myöntä- 
västi ja se on miltei kuin olla puolikihloissa. Mutta minä 
lupaan teille, etten koskaan unohda teitä. 

— t Niin, onhan se jo sekin jotain! sanoi hyrrä ja sitten 
he eivät puhuneet toisilleen. 

Seuraavana päivänä otettiin pallo esiin. Hyrrä näki, 
kuinka se lensi korkealle ilmaan kuin lintu, viimein ei sitä 
ensinkään voinut nähdä. Joka kerta tuli se taas takaisin, 
mutta teki aina korkean hyppäyksen, kun kosketti maata. 
Ja se johtui joko kaihosta tai siilä, että sillä oli korkki ruu- 
miissa. Yhdeksännellä kerralla jäi pallo sille tielleen eikä 
enää tullut takaisin. Ja poika etsi ja etsi, mutta poissa se oli. 

— Minä kyllä tiedän, missä se on! huokasi hyrrä, — se 
on pääskysen pesässä ja naimisissa pääskysen kanssa! 

Kuta enemmän hyrrä sitä ajatteli, sitä enemmän se mieltyi 
palloon. Juuri siksi, ettei hän voinut saada häntä, lisääntyi 
rakkaus. Se, että hän oli ottanut toisen, se siinä juuri oli 
ärsyttävää. Ja hyrrä pyöri ympäri ja hyöri, mutta aina se 
vain ajatteli palloa, joka sen ajatuksissa kävi yhä kauniim- 
maksi ja kauniimmaksi. Niin kului monta vuotta — ja sitten 
se oli vanhaa rakkautta. 

Eikä hyrrä enää ollut nuori. Mutta sitten se eräänä päi- 
vänä kullattiin kokonaan. Ei koskaan se ollut näyttänyt niin 
kauniilta: se oli nyt kultahyrrä ja hyppi niin, että hyrisi. 
Niin, se se oli jotakin! Mutta yhfäkkiä se hyppäsi liian kor- 
kealle ja — poissa se oli! 

Etsittiin ja etsittiin, yksin kellaristakin, mutta sitä ei löy- 
tynyt. 

Missä se oli? 



Se oli hypännyt rikkatynnyriin, missä oli kaikenlaista, 
kaalintynkiä, rikkoja ja soraa, jota oli pudonnut alas katto- 
kourusta. 

— Nyt minä totisesti olen joutunut hyvään paikkaan. Täällä 
kultaus pian voi lähteä minusta. Ja mitä roskajoukkoa se 
onkaan, jonka sekaan olen joutunut! Ja sitten se vilkuili 
pitkään kaalintynkään, joka oli leikattu poikki liian likeltä, ja 
omituiseen pyöreään esineeseen, joka oli vanhan omenan 
näköinen. Mutta se ei ollutkaan omena, se oli vanha pallo, 
joka monta vuotta oli maannut kattokourussa likoamassa. 

— Jumalan kiitos, tänne tulee sentään jokin vertainen, 
jonka kanssa voi puhua! sanoi pallo ja katsoi kullattua 
hyrrää. — Minä olen oikeastaan sahviania, neidon kädet ovat 
minut neuloneet ja minulla on korkki ruumiissani, mutta sitä 
ei kukaan näkisi minusta! Minä olin viettämäisilläni häitä 
erään pääskysen kanssa, mutta sitten minä putosin katto- 
kouruun ja siellä minä olen maannut viisi vuotta likoamassa. 
Se on pitkä aika — on kuin onkin — ijeidolle! 

Mutta hyrrä ei sanonut mitään, hän ajatteli vanhaa kul- 
taansa, ja kuta enemmän hän kuuli, sitä selvemmäksi hänelle 
kävi, että se oli tämä. 

Silloin tuli palvelustyttö ja aikoi kääntää nurin tynnyrin. 

— Hei vaan, siinähän on kultahyrrä! sanoi hän. 

Ja hyrrä joutui takaisin huoneeseen ja suureen arvoon ja 
kunniaan, mutta pallosta ei kuulunut mitään, eikä hyrrä enää 
koskaan puhunut vanhasta rakkaudestaan. Se menee ohi, 
kun kulta on maannut viisi vuotta vesikourussa likoamassa, 
niin, häntä ei koskaan tunne, kun hänet tapaa rikkatynnyrissä. 



KANSALLISLAULU. 
Sandor Petöfi (suom. O. Manninen) 

Nouse, magyar! Kutsuu maasi! 
Nyt on tarvis tapparaasi! 
Nyt jos koskaan! Valitkaamme: 
vapaus vai orjuus maamme? 
Kautta taivaan luojan vala vannokaa: 
orjuuteen ei enää taivu tämä maa! 



Kauan orjuutemme kesti, 
isilf ikirauhan esti: 
vapaana ken eli, kuoli, 
hoivaa orjain maass' ei huoli. 
Kautta taivaan luojan vala vannokaa: 
orjuuteen ei enää taivu tämä maa! 

Kurja, ken ei maataan puolla, 

tohdi ei sen eestä kuolla, 

kelle rakas herja henki 

yli maansa mainehenki! 

Kautta taivaan luojan vala vannokaa: 

orjuuteen ei enää taivu tämä maa! 

Kirkkaampi kuin kahle halpa, 
kauniimpi on kantaa kalpa. 
Kahlitut me oltiin orjat, 
vaan nyt soimaan säilät sorjat! 
Kautta taivaan luojan vala vannokaa: 
orjuuteen ei enää taivu tämä maa! 

Kaunis, kuulu maine maamme 
ennalleen taas nostakaamme; 
vuosisatain tahra, saasta 
hurmein huuhtokaamme maasta! 
Kautta taivaan luojan vala vannokaa: 
orjuuteen ei enää taivu tämä maa! 

Ääreen lepokumpujemme 

lankee lapset lapsiemme, 

meitä siunaa, mieless' yhä 

sankarien muisto pyhä. 

Kautta taivaan luojan vala vannokaa: 

orjuuteen ei enää taivu tämä maa! 



TALVI-ILTA. 



Sandor PetöfL 

Miss' on sateenkaartes kirjohohde, taivas? 
Missä kirjokukkas, keto? Ken ne raivas? 
Missä puron soitot, linnut laulavaiset, 
kevään hempi, kesän aarteet armahaiset? 
Menneet auvoineen jo auringot ja aamut, 
muistoon palaavat kuin valjut haudan haamut. 
Lunta, pilviä muut' ei näy yltä, alta; 
mieron tiell' on maa, vei kaikki talven valta. 

Maa on tosiaan kuin miero-ukko, päällä 
yalkovaippa-resu, paikkaeltu jäällä; 
viel' on risaiseksi jäänyt monta kohtaa, 
alta paljas pinta pakkasessa hohtaa. 
Viluss' äijä-parka värisee — sen arvaa — 
muotoon huoli, kurjuus huokuu l^almankarvaa. 
Kenpä uurastaa nyt mielis ulkosalla? 
Ei, nyt olla kelpaa oman orren alla. 

Luojaa kiittäköön se, kelle antoi luoja 
asunnon ja perheen, keli' on lämmin suoja. 
Kuink' on kultainen nyt oma tupa oiva, 
perheen herttaisen ja kodin lämmin hoiva! 
Mökki pieninkin on taikalinna ihan, 
kun vain puit' on takkaan pinosessa pihan. 
Joka hyvä sana, muulloin viemä tuulen, 
suoraan sydämeen nyt lentää päältä huulen. 

Illat varsinkin, ne kuink' on ihanoita! 

Etpä uskois, ellet itse tuntis noita. 

Perheen pää tuoli' istuu, nojaa pöytään laajaan, 

naapurien kanssa tarinoipi taajaan. 

Piiput ryöhää, eessä pullo kupurinta 

talon varaa vanhint' on ja maistuvinta; 

pyrkimälläkään sen pohjaan eivät pääse, 

pullo täyttyy taas, jos vajahaksi jää se. 



Kehoittaa heif oiva emäntä, — ei huolta, 
että löis hän laimin emännyyden puolta, 
senpä viran kuin viis sormeaan hän tietää, 
ymmärtää, mit' olla, kuinka olla sietää, 
talon kunniasf on arka. Kenpä voisi syyttää, 
että saita hän tai laiska oisi? 
Hei, hän hyörii, pyörii, hokee sadat kerrat: 
„Vielä, kuoma-kullat! Vielä, rakkaat herrat!" 

Kiittää jokainen ja siemaa kerran taasen, 
täyttää piipun taas, kun poltetuksi saa sen. 
Savukiemurat ne ilmaan leijaa, liitää, 
samoin aatos teitään kiemurrellen kiitää, 
seikat vanhat, aina ajoilt' isovaarin, 
kaikki jutustellaan siinä juurin-jaarin. 
Keli' ei taivalf enää paljon vaeltaakseen, 
eteenpäin ei halaa katsella, vaan taakseen. 

Poikanen ja neito pienf on pöytää vasten, 
menneiss' eipä mieli nuorten onnekasten. 
Entisajoista he vähät! Heille aukee 
eteen elämä, ei selän taa jo raukee; 
sielun haave kauas vastaisuuteen siirtyy, 
senpä taivahalle ruusupilvet piirtyy; 
hiljaa hymyilevät vain, mut kuink' on syvä 
onnen hurmio, sen tietää luoja hyvä. 

Uunin luota lasten vilkas melu soipi, 
kaikenkokoisia siellä kuppuroipi 
koko liuta voi, mik' into heistä uhoo! 
Korttitornejaan ne kyhää . luo ja tuhoo 
Ajaa perhoja ne heljän hetken mailla, 
eilinen jäi unhoon, huomen huolt' on vailla. — 
Paljon sisältää voi piiri pienen majan: 
menneen, nykyisen ja vastaisenkin ajan. 

Leipomisest aamull' alkaa; tupaan tuolta 
jauhonseulojan soi laulu kyökin puolta. 
Kuuluu kaivonvintin narahdus, sielT yöksi 



renki hepojansa juottaa viime työksi. 
Jossain reimat kemut on, soi soitto, 
vonkuu mustalaisen bassoviulu loitto. 
Tupaan tullen nuo kaikk' eri äänet tienoon 
sulaa sopusointuun pehmeään ja vienoon. 

Katu kaikk' on musta, vaikka lunta putoo, 
pimeys sen ylle paksun peiton kutoo. 
Tuskin sielua on kulkemassa siellä, 
joku kyläilylf on ehkä kotitiellä, 
lyhty vilahtaa air akkunain ... jo kerkee 
pimeys sen niellä, lyhdyn tuike herkee; 
sisäir olijoilla arvailu on suuri: 
„ Kukahan se siitä ohi kulki juuri?" 



ALIPREFEKTI LUONNON HELMASSA. 



Kirj. A lp ho n s e Daudet (Suom. V. Tarkiainen). 

Hra aliprefekti on virkamatkallaan. Kuski edessä, lakeija 
takana hän ajaa majesteetillisesti avoimissa aliprefektinvaunuis- 
saan maanviljelyskokoukseen. Tuon ikimuistettavan päivän 
kunniaksi on hra aliprefekti pukeutunut kauniiseen koru- 
ompeluksilla kirjailtuun takkiinsa, pannen pienen kolmikulmaisen 
hatun päähänsä, tiukat hopearaitaiset polvihousut jalkaansa ja 
sitonut perlemokahvaisen juhlamiekan vyölleen . . Polvilla 
hänellä on suuri korunahkainen salkku, johon hän tuijottaa 
surullisesti. 

Hra aliprefekti tuijottaa surullisesti korunahkaiseen salk- 
kuunsa; hän ajattelee kuuluisaa puhettaan, joka hänen on 
piakkoin pidettävä. 

— Hyvät herrat ja rakkaat maakuntalaiset 

Mutta hän saa turhaan väännellä vaaleata, silkinhienoa 
poskipartaansa ja toistaa kaksikymmentä kertaa yhteen mittaan: 

— Hyvät herrat ja rakkaat maakuntalaiset jatkoa 
puheeseen ei kuulu. 




Jatkoa puheeseen ei kuulu . On niin kuuma näissä 
avovaunuissa! Silmän kantamattomiin pölyää maantie 
etelän auringon paahteessa . Ilma hehkuu kuumuutta . 
jalavat tien varrella ovat valkoisenaan pölystä ja tuhansien 
sirkkojen laulu helähtelee puusta puuhun . . Yhfäkkiä hra 
aliprefekti vavahtaa. Hän on huomannut tuolla kukkulan juu- 
rella pienen vihreän tammilehdon, joka näyttää viittovan häntä 
luokseen. 

Pieni vihreä tammilehto näyttää viittovan häntä luokseen: 

— Tulkaahan tänne, herra aliprefekti; teidän on paljoa 
mukavampi sommitella puhettanne minun oksieni varjossa . . 

Hra aliprefekti on joutunut viettelyksen valtaan; hän 
hypähtää maahan vaunuistaan ja käskee palvelijoittensa odottaa 
häntä, kun hän menee sepittämään puhettansa pieneen vihreään 
tammilehtoon. 

Pienessä vihreässä tammilehdossa on lintuja, orvokkeja ja 
lähteitä, jotka pulpahtelevat pehmeän nurmen alla . Huo- 
mattuaan hra aliprefektin kauniissa puvussaan ja korunahkainen 
salkku kainalossa, linnut pelästyvät ja lakkaavat laulamasta, 
lähteet eivät enää uskalla pulputa ja orvokit painavat päänsä 
piiloon nurmen sisään Tuo pieni maailma ei ole ikinä 
nähnyt aliprefektiä, ja se utelee hiljaa toinen toiseltaan, ken 
on tuo hieno herra, joka kävelee hopearaitaiset polvihousut 
jalassa. 

Lehvien varjossa käy hiljainen kuiske; ken on tuo hieno 
herra hopearaitaiset polvihousut jalassa . Sillä aikaa hra 
aliprefekti, hurmaantuneena metsän hiljaisuudesta ja viileydestä, 
nostaa takkinsa liepeet, laskee nurmelle kolmikulmaisen hat- 
tunsa ja istuutuu sammalmättäälle nuoren tammen juurelle; 
sitten hän levittää polvilleen suuren korunahkaisen salkkunsa 
ja ottaa siitä esiin suuren arkin virallista paperia. 

— Se on taiteilija; virkkaa peipponen. 

— Eikö mitä, sanoo punatulkku, se ei ole taiteilija, koska 
sillä on hopeiset polvihousut; se on ennen prinssi. 

— Ennen se on prinssi, sanoo punatulkku. 

— Eikä se ole taiteilija, eikä se ole prinssi, keskeyttää 
heidät vanha satakieli, joka on laulanut kokonaisen kevät- 
kauden aliprefektin puutarhoissa Minä kyllä tiedän, kuka 
se on: se on aliprefekti! 



Ja siitäkös koko pikku lehto sipisemään, supisemaan: 

— Se on aliprefekti! Se on aliprefekti! 

— No voi, kuinka kaljupäinen! huomauttaa leivonen suu- 
relle harjalinnulle. 

Orvokit kysyvät: 

— Onko se vihainen? 

— Onko se vihainen? kysyvät orvokit. 
Vanha satakieli vastaa: 

— Ei ollenkaan. 

Ja saatuaan tämän vakuutuksen alkavat linnut taas laulaa, 
lähteet pulputa ja orvokit tuoksuta, ikäänkuin ei herra ali- 
prefektiä olisi niillä maillakaan . . Välittämättä ollenkaan 
tuosta hilpeästä hälinästä hra aliprefekti rukoilee sydämes- 
sään maanviljelysseurojen runotarta avukseen, ja alkaa lyijy- 
kynä pystyssä deklamoida juhlallisella äänellä: 

— Hyvät herrat ja rakkaat maakuntalaiset 

— Hyvät herrat ja rakkaat maakuntalaiset, lausuu ali- 
prefekti juhlallisella äänellä. 

Naurunrämäkkä keskeyttää hänet; hän kääntyy katsomaan, 
mutta ei näe muuta kuin ison vihreäntikan, joka istuu hänen 
kolmikulmaisen hattunsa reunalla ja katselee häntä nauraen. 
Aliprefekti kohauttaa olkapäitään ja aikoo jatkaa puhettaan, 
mutta tikka keskeyttää hänet uudestaan ja kirkuu hänelle 
kaukaa: 

— Mitä hyötyä? 

— Kuinka! mitäkö hyötyä? sanoo aliprefekti punastuen 
korviaan myöten; ja karkoittaen kädenliikkeellä tuon nenäkkään 
elukan, hän toistaa uudelleen: 

— Hyvät herrat ja rakkaat maakuntalaiset 

— Hyvät herrat ja rakkaat maakuntalaiset toistaa ali- 
prefekti uudelleen. 

Mutta silloin pienet orvokit kurottavat varttansa häntä kohti 
ja sanovat hänelle lempeästi: 

— Herra aliprefekti, tunnetteko te. miten hyvältä me 
tuoksumme? 

Ja sammalmättään alta virittävät lähteet hänelle taivaallisen 
soiton, ja puiden oksilla hänen päänsä päällä alkavat peippo- 
parvet laulaa hänelle kaikista kauniimpia aarioitansa; ja pieni 
lehtokin yhtyy liittoon estääkseen häntä sepittämästä puhettaan. 



Pieni lehtokin yhtyy liittoon estääkseen häntä sepittämästä 
puhettaan . . Tuoksusta ja musiikista humaltuneena koettaa 
herra aliprefekti turhaan vastustaa uutta hurmausta, joka hänet 
valtaa. Hän rtojaa kyynärvarsin nurmikkoon, avaa kauniin 
takkinsa hakaset ja sopertaa vielä pari kolme kertaa: 

— Hyvät herrat ja rakkaat maakuntalaiset Hyvät 
herrat ja rakkaat maakunta Hyvät herrat ja rakkaat . . . 

Sitten hän heittää hiiteen kaikki maakuntalaisensa, eikä 
maanviljelysseurojen runottarella enää ole muuta neuvoa kuin 
peittää kasvonsa huolihunnulla. 

— Peitä kasvosi huolihunnulla, oi maanviljelysseurojen 
runotar! . Kun aliprefektin palvelijat tunnin kuluttua, levot- 
tomina herransa viipymisestä, saapuivat pieneen lehtoon, 
näkivät he näyn, joka sai heidät kauhusta peräytymään 
Hra aliprefekti makasi mahallaan nurmikossa, puolialastomana 
kuin mikäkin mustalainen. Hän oli työntänyt takin pois 
päältään; . ja pureksia natustaen orvokkeja hra aliprefekti 
sepitteli runoja. 



EI SAANUT HÄN LUPAA LÄHTEÄ. 
Kirj. Björnstjerne Björnsson. 

Ei saanut hän lupaa lähteä, 

Oli isä vanha, ja äiti poti, 

Ja hänen työtään kaipasi koti: — 

„Mitä hyödyttää tuo viikinkiretki? 

Sulia tääir on mifikinäs toivonetki" 



Mut mieli se palaa, kun pilvet liitää; 
Hän näkee, kuink' urohot taistoon kiitää 
Ja mieli se palaa, kun päivä hohtaa; 
Hän kuninkaan linnansalissa kohtaa; 
Hän seisoo, ei muista hän toimiaan, 
Hän muinaistaruja muistaa vaan. 



Oli aamu, ja luotohon äärimpään 
Ulapalle päin hänet ajoi vaisto, 
Meren hyrskyjen leikkiä näkemään 
Ja kuulemaan, miten riehui taisto. 
Se päivä oP alkukeväimen, 
Kun myrsky käy maan yli huudellen: 
Ylös! talven vaippa jo yltäs luo! — 
Nyt näyn hän näkee, jok' intoa tuo. 

Teräsharmaassa lahdessa laiva makaa, 
Se lepää ankaran taistelun takaa. 
Se ankkurissa on, purjeet luotu, 
Mutf lepo sille ei varsin suotu: 
Sen purje tempoo ja masto nytkii 
Ja vahtoisena sen rinta rytkii. 

Lepohetki se laivalla on paraikaa: 
Ken nukkuu, ken vielä atrioi. 
Mut kalliolt' äkkiä huuto kaikaa — 
Kuin Joukkion suusta ne sanat soi — 
„Jos te ette tohdi tyrskyjä voittaa, 
Niin mulle ruori, — ma tahdon koittaa! 

Toiset tunturiin katseen loivat, 

Mut toiset tyynesti atrioivat. 

Ei rauhaa häirinnyt mokoma turma. 

Kivi lensi — se kahden on miehen surma. 

Kaikk' ylös karkaavat levoltaan. 

Syrjään ruuat ja käteen jousi! 
Nuolia viuhuen ilmaan nousi, — 
Mut tyynnä hän seisoi ja virkkoi vaan 
„HyvälP annatko laivasi, päällysmies, 
Vai ensinkö taistella tahdot kenties?" 

Tuommoista ei miehet kuulla siedä, 
Ja keihäs se vastauksen saa viedä. 



Sivu käy se. Hän tyynellä vastaa miellä: 
„Mua tuonelassa ei kaivata vielä. 
Sa, jok' olet meret jo kynnellyt 
Voit mennä sinne tai rientää kotiin. 
Mut kaikki, min tääir olet ryöstänyt, 
Se minun on, nyt minä lähden sotiin. 
Sa kokosit mulle; ma perin nyt sinut, 
Mun aikan' on tullut, se ottaa minut." 

Mut toinen kannelta hymähtää: 
„Jos mieles on niin kuin lausuit nyt, 
Niin rauhan saat. Sotilaakseni jää! — " 
„Sit en voi, olen päälliköks syntynyt. 
Minä tiedän tieni, en nyt voi laata; 
Ei uusi palvella vanhaa saata." 

Hän turhaan vastaust' odottaa; 
Lähemmäksi nyt karkaa ja huudahtaa: 
„Ken päälliköks luotu on, näyttäköön, 
Kenelle voitotar kultiaan jakaa. 
Ken ei suurinta palvele, hävetköön!" 

Mut vihasta päällikkö punastui; 
Hän mereen syöksyi ja maihin ui; 
Mut toinenkin syöksee kohti rantaa 
Ja vahvoin käsin hänet maihin kantaa. 

Mut päällikkö katsovi häntä silmiin 
Niisf uljas mieli het' astuu ilmiin. 
„Häir asetf ei ole, se hankkikaat," 
Hän laivaan huusi: „jos voiton sa saat, 
Voit sanoa, itse ett' annoin sulle 
Sen miekan, jok' oli surmaks mulle." 

Nyt taistelu tunturin juurella riehuu, 
Ja isku huoaten iskuun vastaa; 
Ja laiva se tempoo ja kiukusta kiehuu; 
Sen päällikön veri jo vuorta Kastaa. 



Ja huuto se tunturin rinnettä vyörii, 
Ja laivan kannella kansaa hyörii. 
Joka mies alas veteen ja kostohon! 
Ja kohta he kalliorannair on. 

Mutf kuoleva kättähän heiluttaa, 
Wiimeistä kertaa hän käskee vielä: 
„Kun valmis on mies, hän kaatua saa, 
Ja sankari kuolkoon sankarimiellä! 
Tuo miesi te päälliköks , ottakaa, 
Sen ansaitsee hän!" Jo ääni herkes, 
Ja silmä sammui, kun luo he kerkes, 
Hälle Odin jo soi sijan pöydässään, 
Ja hän toiseen viittasi lähteissään. 

Ja päällikkö uusi ei viipyillyt, 

hän paadelle nousi ja lausui nyt: 

„Aluks patsas urholle nostakaamme. 

Ja mainetöitähän muistelkaamme! 

Mut ennen iltaa on matka pois; 

Elon tiellä ei kuolleesta kumppaniks ois." 

Ja patsas tehdään ja purje liikkuu, 
Koht' aallon harjalla laiva kiikkuu. 
Yli vetten muistolaulut soivat, 
Ne saaren kuollutta kunnioivat, 
Saa tervehdyslaulun myös tuo nuori, 
Mi laivalla seisoo kädessä ruori. 

Mut kotia kohti kun purtta hän ohjaa 

Ja kaikki kun rantahan juoksevat 

Ja ilolla ihmein katselevat 

Kun johtaa hän Ahtolan talkapohjaa, — 

Niin illan rusko se purjeet paartaa 

Ja uriion tuon, jota sankarit saartaa. 

Hän laivan ohjasi suoraan päin; 
Pelon huuto jo soi: „hän hukkuu näin." 
Hän laivan kääns', että vaahtosi vaan, 
Ja hymyili heille: „Nyt luvanko saan?" 



REGINA v. EMMERITZ. 
Z. Topelius (Suom. Eino Leino) 

Hiljaist' on viileää. Niin äänetönnä yöhyt 
yP linnan Iepäjää ja maiIP on varjovyöhyt, 
ja päällä riitain maan tyynesti paistaa kuu, 
leponsa sydän saa ja rinta rauhoittuu. 

Kun Iasna ruususen ma jyrkänteeltä poimin, 

sen osaa ylistin, kun voi se piikin voimin 

jokaista vastahan itsensä varjella, 

ken kukkaissydäntä sen tahtoi tahrata. 

Ja ruskopilvyen kun näin mä suvi-illoin 

taivaalla häilyvän, sen osaa kiitin silloin, 

en siks, ett' oli se niin kaunis, kultainen, 

vaan koska salama sylissä piili sen. 

Nyt, itse ruusuna, kun muIP on piikin voima, 

nyt, iltapilvenä, kun its' oon salamoiva, 

mik' ompi ääni tää, mi toista kieltä soi 

ja raukan sydämeen niin oudon tunnon toi? 

On kuin se sanoisi: Miks riehut riehuvainen? 

Oi, kukka, kukaks jää! Oi nainen, ollos nainen! 

Oi, iltapilvynen, pysy taivaan ilona! 

Suo yölle ukkonen! Salamat unhoita! 

Ken puhui! Puissako humisi kuiske tuulen? 

Oi, pyhä neitsyt, ethän tuulta tyhjää kuule! 

En minä puhunut, se oli kaiku vaan 

yön synkän äänestä, mi uhmaa Jumalaa. 

Sä olet vihkinyt mun pyhään kostotyöhön. 

Kun muuris seisoo vaan, suo suistua mun yöhön! 

Sa olet ijäinen, vain kukan tuoksu ma, 

jot' eilen ollut ei ja tomu huomenna. 

Pimeys vallitsee. Jos tietäisi sen valta, 
kuink' istuimeltansa se suistuu korkealta, 
kun päivä iskevi voimalla taivahan . 



Hän tänään saapuvi, oi kiitos Maarian! 
Mik' kaukaa kimmellys käy puiden yläpuolia? 
Josp' ois se miekkansa, mi meitä uhkaa tuolla! 
Ei koskaan sulhoaan niin vuota morsian,, 
kuin sua ma halajan t sa poika pohjolan! 
Miks viivyt? Saavu, sa voit kedot autioittaa! 
Tule, voita väkemme! Mut Maaria sun voittaa. 
Oi, että otsallas yön kaiken pimeys ois 
ja käsi heikko tää koin uuden nostaa vois 
taivaalle verisen! 

Yö väistyy. Kummat kuvat 
rusosta aainunkoin, kas, kuinka kangastuvat. 
Kuningas verinen ja väki hurmeinen 
Näköni hämmentyy. Ah, pitkään aikaan en 
ma unta nauttinut! . . Mun valtaa voipumusko? 
Työ tekemättä on. Mua tue, pyhä usko! 
Huomenna nukun ma. Huomenna rauhan saan. 



Aleksis Kivi: 

IKÄVYYS. 



Mi ikävyys, 

mi hämäryys sieluni ympär' 

kuin syksy-iltanen autioll' maali'? 

Turha vaiva täällä, 

turha ompi taistelo 

ja kaikkisuus maailman, turha! 

En taivasta 

mä tahdo, en yötä Gehennan, 
enp' enään neitosta syliini suo. 
Osani vaan olkoon: 
tietämisen tuskasf pois, 
kaikk' äänetön tyhjyys olkoon. 



No, ystävät! 

Teit* kerranpa viimeisen pyydän, 
oi! kuulkaat, mitä nyt anelen teilt': 
Tuonen-tupa tehkäät 
poijan tämän asunnoks; 
hän kätköhön mullan astuu. 

Mun hautani 

nyt kai vakaat halavain suojaan 

ja peitoir mustair se peittäkäät taas, 

sitten ainiaksi 

kartanostain poistukaat; 

mä rauhassa maata tahdon. 

Ja kumpua 

ei haudallein kohotko koskaan, 

vaan multa kedoksi kamartukoon, 

ettei kenkään tiedä, 

että lepokammioin 

on halavan himmeän alla. 



KATKELMA »SEITSEMÄSTÄ VELJEKSESTÄ" 
Kiri*. Aleksis Kivi. 

Kekkurin torppaa hallitsi Timo, ja aviona oli hänellä 
Kuokkalan kaksois-sisaruksista toinen. Sekä mielenlaadultansa 
että ulkomuodon puolesta oli hän sisarensa vertainen: tuke- 
varintainen, keikkanokkainen ja ruskeanahkainen töpsä. Sa- 
nottiinpa kuitenkin, että oli hänellä hieman hellempi sydän 
kuin sisarella, veli Laurin vaimolla. Paljon piti hänestä Timo, 
vaikkapa joskus pöllähtelikin hänen tukkansa kiivaan puolison 
jykevissä kourissa; sillä hyvä ei ollut häniä vastaan ylvästellä. 
Koetti myös Timo aina kaikin tavoin tehdä vaimonsa tahdon, 
ja hyvin kävi talossa työ ja toimi. Mutta yksi oli seikka, joka 
tuolloin tällöin hieman hämmensi huoneen rauhaa. Olihan 
Timolla tapana, kovin juurtuneena tapana, kerran vuodessa, 



noin kekrijuhlan aikoina, naukkia päänsä humalan humuun, 
viipyen kylässä päivän tai kaksi iloisten kumppanien seurassa. 
Mutta nousi tuosta mellakka, koska hän viimein huomasi par- 
haaksi käydä kotiansa taas. 

Kerran eräänä sunnuntaina Lokakuun ja Marraskuun rajalla 
joutui mies taasen hieman harhateille, liittyi iloiseen hum- 
maukseen, Tammiston Kyöstin ja Karkkulan Aapelin pariin. 
Tammiston viileässä ullakkokamarissa he kallistelivat mustaa, 
kiiltävätä pulloa, haastelivat hartaasti, laulelivat ja halailivat 
armahimpina ystävinä. Niin he viettivät kaksi yötä ja päivää, 
hurraten ja lauleskellen ja huolettomasti heitellen hareita sil- 
miänsä korkean kammarin tuulisesta akkunasta ulos. 

Mutta koitti viimein kolmas päivä, ja ystävykset heräsivät 
kivistelevällä päällä kolkoilta vuoteiltansa. Lopussa oli sekä 
rahat että viina, ja mitään keinoa ei löytynyt enää saattaa 
aukenemaan emäntien leilit. Äänetönnä ja karmealla naamalla 
päättyi Timo nyt astelemaan kohden kotoa: asteli kihnustaen 
pitkin kujaa, asteli murheellista mäkeä ylös, muistellen Kek- 
kurin kiivasta emäntää. Surkeasti riippuivat miehen verka- 
housut, ja housujen sekä punaraannollisen liivin välistä mol- 
kahteli paita julmasti ulkona; pieninä, verenponnistamina tui- 
jottelivat silmät hänen päässään, koska hän, tukka tuhannessa 
taakelossa, käyskeli Kekkuriin päin; ja kauas kajasti miehen 
avoin rinta, kajasti ja punersi kuin kuparikattilan kuurattu 
kylki. Niin asteli hän jynkällä mielellä, ja vihaisesti katsoivat 
häneen metsät, vuoret ja laaksot. 

Mutta vihdoin ehti hän kotonsa pihalle, ja silloin seisahtui 
hän tuumiskelemaan, kuinka hän uskaltaisi astua tupaan ja 
löytyisikö vielä keinoa tämän auringon alla, joka voisi hieman 
lepytellä vihoitettua akkaa. Siinä hän nyt piteli päätään, piteli 
kauan, katsoi tuonne, katsoi tänne, huomasi lopulta halko- 
pinon vajassa, ja pian leimahti aate hänen päähänsä ja hän 
lausui itsekseen: „nyt olen keksinyt keinon." Ja kohta rupesi 
hän latomaan käsivarrellensa halkoja pinosta. Ja nyt, koska 
oli hänellä sylissä aika jättiläistaakka, läksi hän kömppeile- 
mään kohden tupaa, toivoen tällä juonella miellyttävänsä kiin- 
teätä vaimoa. Rapustaen astui hän rapuista ylös, tuli porstu- 
aan ja huusi vilpittömällä äänellä: „avatkaas ovi . avatkaas 
ovi, lapset siellä sisällä, poika tai tyttö." Tuli viimein pieni 



poikainen, pieni piimäparta Jooseppi, avasi oven, ja sisään 
astui Timo taakkoinensa, äänetönnä, katsoen oikeasti, räväh- 
tämättä eteensä. Ja koska hän oli laskenut puusylin kolinalla 
nurkkaan, lausui hän; „halkopinokin rupeaa jo hassusti alene- 
maan; mutta mitämaks, onhan Jukolassa metsää." Sanottuansa 
tämän, rohkeni hän heittää pikaisen silmäyksen emäntänsä 
puoleen, mutta sieltäpä katsoi häntä vastaan rangaistuksen 
uhkaava ukkospilvi. 

Kova hetki oli käsillä. Tuskin oli eukko ehtinyt kiljahta- 
maan suustansa kysymyksen: „missä olet ollut, sinä riivattu?" 
ennenkuin läiskähti Timon molemmille poskille, läiskähti vallan 
tulisesti oikealta, vasemmalta. Mutta pian kuitenkin vaikeni 
iskujen pauke ja seurasi kamoittava äänettömyys, jona Timon 
tukka oli tuimassa löylyssä, ja maailma pyörähteli ympäri hä- 
nen silmissänsä. Mutta viimein hän närkästyi, ryhtyi vaimonsa 
käsivarsiin turpeilla kourillansa, asetti hänen istumaan rahille 
ja siinä piteli häntä koreasti hetken. Siinä Timo, tukka hir- 
veässä pörrössä, ja turkinpunainen kasvoiltansa, haasteli 
äkeälle naiselle: „Katsos nyt, jos antaisin sinulle oikein aika- 
mekon kädestä, sinä lunttu, sinä aasintamman varsa. Luuletko 
minua vaan tällä tavalla uskaltavasi kuranssata? Ahah! pe- 
tyitpä koreasti. Ne ovatkin harvat pokot, joita minä tukkaani 
lasken, vaan enpä kaikkia ämmiä tässä. Sillä olenpa, peijakas 
vie, kovin kiivasta miestä, niinkuin, sen pahempi, nyt usein 
kuullaan ja nähdään. Niin, niin, katsos jos nytkin sinua vä- 
hän tuhtaan." Noin hän tuossa uhkaili, mutta täyttämättä 
uhkaustaan. Eikö hän raatsinut? Sillä paljon piti hän kui- 
tenkin vaimostansa. — Mutta kiukkuisena kiljahteli vaimo: 
„hellitä, sinä kirottu mies, hellitä paikalla!" Timo hämmästyi 
kovin häiriölle, arveli hetken, hellittäisikö hän vai hillitsiskö 
eukkoansa kauemmin. Eukko kirkaisi kerran vielä ja aina 
tuikeammin; Timo hellitti kouransa, mutta kohta oli miehen 
tukka jauhatuksessa taas. Nytpä närkästyi hän uudestaan ja 
kovin, päätti jättää akkansa peijakkaan haltuun ja läksi ko- 
peasti astumaan ulos. Vitkoin kuitenkin ja vääntäen taisi hän 
siirtyä tuvasta; sillä eukko pyristeli niskoilla, kuin pieni, ruskea 
käkihaukka punoittavan koirasmetson niskoilla teuhaa ja höy- 
henet tuoksuvat ilmassa. Mutta tuosta suuriakaan huolimatta, 
raaksi hän itsensä ulos, raaksi väkivalloin, ja vasta porstuan 



kynnyksellä hellitti akka nappauksensa, uhaten opettaa mie- 
hensä kerran vielä; ja alas rapuista astui vakaasti Timo, lau- 
suen poistuissansa: „niin minä ämmiä opetan." Pois hän 
käyskeli, katosi humaliston taakse; mutta siellä teki hän, suu 
mareissa, aivan vikkelän kaarroksen kohden tallia ja astui 
ylös parsille. Sieltä tuuppasi hän heiniä pari käärämää alas 
hevosille hinkalossa, kallistui siitä pehmeälle, kahisevalle vuo- 
teelle ja hetken mietiskeltyänsä vaimonsa „kiivasta sydäntä", 
nukkui raskaaseen uneen. 

Tuli yö, kylmä halla-yö, mutta Timoa ei kuulunut. Kovin 
levotonna päätyi. nyt emäntä vuoteellensa ja käyskeli synkeissä 
aatoksissa miehestänsä. „Kentiesi on hän mennyt, hurja, 
hirteen; ehkä on hän vimmoissansa viskannut itsensä Num- 
menniitun pohjattomaan lähteeseen; tai on hän nukkunut met- 
sään, ja varmaan nyt palelluttaa itseltänsä nenät, kynnet ja 
kääpät, se poloinen poika." Niin hän mietiskeli ja hyrskähti 
pian katkeraan itkuun maatessansa vuoteella ilman armasta 
aviota. Siinä huokaili ja tihkaisi hän yhden hetken, kaksi 
tuskallista hetkeä, ja levotonna korva odotti portaan ja pors- 
tuan kolinaa. Yö kului aina enemmin, mutta ei kuulunut 
askeleita lähestyvän miehen. Nousi hän lopulta ylös, puki 
päällensä ja viritti läkkisen, moninastallisen lyhdyn, aikeissa 
käydä etsimään kadonnutta. Mutta yksin ei hän uskaltanut 
lähteä ulos öiseen pimeyteen; kovin hän pelkäsi aina tonttuja, 
aaveita ja kaikenkaltaisia kummituksia. Kamoitti häntä myös 
hirveästi heidän oma saunansa johon oli äsken kuollut vanha 
ruoti -ukko, vaahtopartainen Honkamäen Iisakki. Sentähden 
herätti hän piikansa, Taavan, kumppaniksensa retkelle; Taava 
nousi, puki päällensä, mutta tuiskeana, vihaisena seurasi hän 
emäntäänsä ulos kylmään, kolkkoon yöhön. Ensiksi etsivät 
he saunan, sitten riihen, mutta ilman hyötyä. Tulivat he pi- 
halle taas, emäntä itkien pellonpientarelle ja rupesi hartaasti 
huutelemaan miestänsä nimeltä. Hän huuteli huikeasti, ja 
metsä kaikui, riihi lakealla loutilla kaikui. Viimein kuulivat he 
vastaukseksi tallinparvelta jotain karheata, käheätä morinaa, 
ja sinne riensivät nyt naiset. Ylös parsille, lyhty kourassa, 
astui emäntä, löysi Timon, joka unipöyryisenä, kohottaen 
itseänsä istumaan kahisevalta sijalta, pöllisteli häntä vastaan 
kuin aholla susien riivaama, pyöräpäiseksi saatettu vanha 



oinas. Ei pysäy hän miehen turviin, joka hänen pelasti peto- 
jen kidasta, vaan äkisti, kenenkään kuulematta, lähtee hän, 
hu]]upäinen, kepoittaen juoksemaan sutten jälkiä; tuolloin täl- 
löin seisahtuu, töpsäyttää jalkojansa ja pöllistelee vallan tui- 
keasti. Niin katsahti nyt myöskin Timo, tuntematta kohta 
omaa vaimoansa; olipa kenties vielä jotain pohmeluksen sa- 
mennetta hänen aivoissansa jäljellä. 

Vaimo. Mitä sinä täällä istut? Tule sisään; eihän sinun, 
Jumalan luoma, täällä pakkasen kynsissä tarvitse itseäsi kär- 
vennellä; kun ma sanonkin. Tule sisään, Timo. 

Timo. Kukas te sitten olette? 

Vaimo. Herresta varjele! Oletko jo niin hukassa, etfet 
tunne enää minuakaan? Ho, hoo! Kas noin, kas noinpa 
synti ja perkele täällä villitsevät sielu paran. Ho, hoo sentään! 

Timo. Mitä siinä nyt itkua puserratte? — Kukas te 
oikeastaan olette? 

Vaimo. Ah kuitenkin, ah, voi! Timo, Timo! 

Timo. Häh? 

Vaimo. Etkö tunne enää minua? Olenhan minä Ulla, 
sinun vaimos. 

Timo. Jassoo! Niin oikein! 

Vaimo. Tule sisään ja älä itseäsi täällä vetele, kylmällä 
tallinparvella. Voi sinua kurjaa! 

Timo. Niin mar' jo sitten herra tallinparvella makasi. 
Ole vaiti ja älä tuossa lapsekkaita juttele. Eihän miehen täällä 
hätääkään ollut. 

Vaimo. Riennä nyt. Anna kourasi tänne ja astu kore- 
asti alas. 

Timo. Kyllä minä täältä hiljakseen tulen; astukaattepas 
te nyt vaan edellä tupaan. 

Tulivat he tupaan, edellä emäntä ja piika, viimeisenä Timo. 
Vuoteellensa riensi kohta piika, jupisten äkeästi itsekseen; 
mutta emäntä rakensi kerkeästi ehtoollisen miehellensä. Pöy- 
dälle pani hän reikäleipää, voita, naudan-murennusta ja suu- 
ria, kokonaisia perunoita; ja mieluisasti rupesi Timo atrioitse- 
maan. Mutta mielimurteisena, silmät kyyneleissä, katseli häntä 
vaimo pöydän toisesta päästä. 

Vaimo. Kun ma sanonkin; miksi et pysy koreasti ko- 
tonasi, kumma mies, koska tiedät minun tällaiseksi tuittupääksi 



Mustalais-Kaisaksi? Revinhän sinua tukastakin taas. Mikä 
kynsiinikin, mikä vaankin ämmän kynsiin? Minähän sinua 
revin taas! 

Timo. Niin mar', jo sitten herran tukasta repi. Mitä 
tuossa lapsekkaita vaikertelet, kosk^ ei ole tästä yhtään hätää? 
Mutta olipas se tulinen pinnistys, ja könistitpä minua aika- 
mekosta. Hi, hih! Menes laskemaan kaljaa. 

Vaimo. Miksi lurvailet sitten kylissä ja kylien krouveissa 
öitä ja päiviä, öitä ja päiviä? Onkos tämä laitaa? 

Timo. Onhan sitäkin siinä ollut noin kerran vuodessa, 
onpa niinkin, sitä ei taida kieltää. 

Vaimo. Missä olet uisakoinnut taas ja kenen kanssa? 
Sanoppas. Kenen veijarin kanssa? 

Timo. Olihan noita kumppania, oli niinkin. 

Vaimo. Missä ja kenen kanssa olet rähmäillyt? Sano 
kohta. 

Timo. Hä Tammiston Kyöstin ja Karkkulan Aapelin 
kanssa tuolla Tammiston ullakkokammarissa. 
Vaimo. Mitä joitte? 

Timo. Viina vaan, ei sen kalliimpaa tavaraa. Niin, mis- 
tähän meille rommit tulisi, rommit ja lipparit? 

Vaimo. Jumalattomat! Iskis nyt kuolema kimppuus, niin 
alimmaiseen helvettiin vaipuisit alas ilman armoa ja laupeutta. 

Timo. Harvoinpa, harvoinpa täällä, Jumala nähköön, val- 
miita ollaan. Mutta mitähän tässä nyt kuoltais, parhaassa iäs- 
sämme? Oleppas vaiti kuolemasta ja laske minulle kaljaa. 

Ruskeata, kuohuvaa kaljaa laski akka tynnyristä miehellensä, 
joka, syötyänsä oikein aika-miehen atrian, tyhjensi melkein 
koko haarikan. Ja siitä läksivät he molemmat yölliseen lepoon. 



Paavo Cajander: 

ME LAULAMME. 

Me lapsoset laajan Suomenmaan, 
Kaikk' yhdymme yksin mielin 
Ja yhtä sydämen laulua vaan 
Tuhansin laulamme kielin: 



Me laulamme Suomelle lohdutusta, 
Ja toivoa laulamme, luottamusta, 
Jos kuinkin synkkä sen taivas ois', 
Sen pilvet me laulamme pois. 



Pois laulamme maasta hyytävän hyyn, 

[oka vihreän viljamme kaataa, 

Pois laulamme hiljaa hiipivän kyyn, 

Joka onnen toukomme raataa, 

Pois laulamme Suomesta harmaan hallan 

Ja yössä vaanivan väkivallan, 

Pois laulamme juonet katalat 

Ja mielet matalat. 



Ja päivän Jaulamme sydämihin 
Ja toivon lämpimän säteen, 
Ja miehuutta laulamme mielihin 
Ja lohtua kärsivän käteen, 
Me riemua laulamme köyhän majaan, 
Me täydeks' laulamme rinnan vajaan, 
Ja kodittomankin povesta jään 
Me laulamme lämpiämään. 



Me arvoon laulamme raskaan työn, 

Joka kärsii, uskoo ja luottaa; 

Maan ympäri laulamme taikavyön, 

Joka kansan yhdeksi juottaa; 

Me Suomeen laulamme vapauden tunnon, 

Ja esi-isäih tarmon ja kunnon 

Me laulamme kansaan nousevaan 

Yli avaran Suomen maan. 



V. A. Koskenniemi: 



UUDENVUODEN TINAA. 

Kun kellonläppä löi malmirautaan 
ja soitti väsyneen vuoden hautaan, 
edess' istui takkavalkean 
kaks' ihmishaamua sairaalassa, 
miss' olivat loppuaan vuottamassa, 
näki lieskojen liedessä riutuvan, 
ja vain joskus sanasen vaihettain 
he valoivat tinaa vuorottain. 

He olivat kaksi sotilasta, 

kaks' toistaan vihaavan kansan lasta. 

Oli sodan hekatombeihin 

he kantaneet lihaansa kumpikin: 

oli heillä, siin' istuissa rinnakkain 

kaks' kättä ja kolme jalkaa vain, 

kolme silmää tuijotti tulehen, 

yks' silmäkuoppa verinen. 

Tina kauhassa suli ja Jäikkyeli, 
tina aavekuvia rakenteli. 

Ja ajatuksissa kumpikin 

he kulkivat kaukana, omia teitään, 

he eksyivät Iapsuusvuosihin 

ja vasta opittuun isämeitään, 

he äidin ja siskot muistivat, 

kodin päivänpaisteiset ikkunat 

ja leikkikentät lapsuusajan 

ja- koulutiensä ja isänsä majan, 

ja sielunsa silmien etehen 

he loivat sen ajan kaukaisen, 

kun toivo askelta siivittää, 

kun elämä lupaa ja hymyää, 

kun luottamus päivähän huomiseen 

saa sydämen riemua tulvilleen. 



Vaot kesäiset vuottivat saroissaan, 
syli armahin odotti sulhoaan. 
Niin keskeltä verensä sykinnän 
he kuulivat kutsut elämän. 
Mut' syvälle kaikkehen elämään 
viha kylvi salaista siementään, 
se ihmisverestä ravinnon joi, 
joka suulle runsaan satonsa soi, 
ja kun liittyi polvi polvien lukuun 
se versoi ja juurtui Adamin sukuun. 
'Ei rikkaruohot, ei yrtit maan 
niin olleet väkevät kasvussaan: 
se kantoi kansoille kuolon ja hukan, 
se kantoi sodan verisen kukan. 
Miten halvalla ihmiselämät myötiin, 
sukupolvien unelmat pirstoiks' lyötiin, 
miten hetkessä raakuus ruhjoa saikaan, 
mitä rakensi rakkaus vuossatain aikaan, 
miten kylmästi nuoruus tallattiin 
juur' ehtinyt vuosiinsa keväisiin, 
miten ylitse kansojen toivon ja työn 
kävi henkäys hyytävä hallayön! 



Kun kellonläppä löi malmirautaan 
ja vihki väsyneen vuoden hautaan, 
kaks' raajarikkoa rinnatusten 
näin eli tuskansa uudestaan. • 
He olivat seisoneet vastatusten, 
he olivat vihanneet toisiaan 
ja näytelleet oli kumpikin 
he osaa uhrin ja pyövelin, 
siks' kunnes keskeltä tulta ja verta 
he yhdessä korjattihin kerta. 



Tina kauhassa suli ja läikkyeli, 
tina aavekuvia rakenteli. 



Ja paeten muistoa mennehen 
ja paeten painoa nykyisyyden, 
he uhaJJa tuskain omien 
ja uhaJJa kärsivän ihmisyyden 
vei uskonsa aikahan parempaan, 
joka kerran on koittava JapsiJJe maan 
vuossatain yöstä ja vaivojen takaa, 
yJi hautojen, missä jo muJtana makaa 
suku tahrima Jämpimän veJjesveren, 
yli aikojen harhan ja vaJheen meren, 
yJi kaiken vihan, mi väistyvä on 
kuin usvat noustessa auringon. 
Näki unta he ajasta tulevasta, 
kun susi ei enää Jammasta syö, 
näki unta he uudesta maaiJmasta, 
miss' ei voimakas heikompaansa Jyö, 
näki unta he uudesta ihmisestä, 
jok' on kaunis ja voimakas hyvyydestä, 
jonk' ei käsissä veren tahraa näy, 
joka puhtaudessa tietään käy, 
näki sijaJJa kansojen raateJevain 
käsi kädessä kuJkevan veJjiä vain, 
hyvän tahdon he näkivät kukassaan 
kuin ikuisen kevään pääJJä maan, 
näki tuhasta vihan ja katkeruuden 
he nousevan ihmiskunnan uuden. 
Ja kuinka tuJi takassa paJoi, 
he uskoksi unelmansa vaJoi, 
ja niin hetken he uneksi kumpikin, 
että kerran, kaukana, jossakin 
kaikk' kärsimys päättyy sovitukseen, 
kaikk' kirous vaihtuu siunaukseen 
ja että verensä hinnaJJa vain 
he ostivat onnen tuJevain. 

Tuli riutui takassa hiljalleen, 
uni otti valvojat vangikseen 
ja ylitse elämän kirouksen 
se vuodatti öJjyä unhoituksen. 



Mut koitteessa kelmeän talviaamun 

he heräsi kumpikin unestaan, 

näki vierellä ramman, runnellun haamun 

ja he häpesi kumpikin uniaan, 

ja he tunsivat, ett* oli uni vain unta, 

ett' oli kytketty piinaansa ihmiskunta. 

Se tuskassa armahdusta anoo, 

mut salaa omaa vertansa janoo, 

se veljeltänsä sylinsä sulkee, 

se on Kain, joka tappara kädessä kulkee. 

Miss* ihmisjalka on polkenut maata, 

ilon yrtti ei koskaan kohota saata. 

Miten liittyvät vuodet vuosien lukuun, 

ei kotiudu' laupeus ihmissukuun. 

Vihan valtikkaa se kädessä pitää, 

vihan siemen sen siemenessä itää 

ja sukuihin syntymättömiin 

vihan, kärsimyksen se viepi niin. 

Kun soittavat kellot uutta vuotta, 
ne lupaavat paljon, ne lupaavat suotta. 
Ei muuta oo annettu lapsille maan 
kuin kärsimys yksin ja kaipaus vaan. 



V A. Koskenniemi: 

KOULUTIE. 



Olen unessa useasti 
sinun kaduillas, koulutie. 
Kotiportilta kouluun asti 
minun askeleeni vie. 

Syysaamu kirpeä koittaa 
yli heräävän kaupungin 
ja sen laidassa koski soittaa, 
tutun sävelen ilmoihin. 



Talot matalat kahtapuolta — 
miten tunnen ne tarkalleen! 
Yli niiden mäeltä tuolta 
kohoo kirkko tornineen. 

Ja mun matkani keskitiellä 
näky ihana, aamuinen: 
tytön sinisen kohtaan siellä 
ja katsehen sinisen. 

Vie jalat kuin karkelossa 
läpi pienen puistikon. 
Sen penkillä kuutamossa 
ens runoni tehty on. 

Ja puiston puiden takaa 
— miten lempeine silmineen! — 
mua katsoo kaunis, vakaa 
runonruhtinas piispa Franzen. 

Ja koulun aitaa vastaan 
jo vanhan rehtorin nään. 
Miten tuttu astunnastaan, 
ja ryhdistä miehisen pään! 

Syysaamu kirpeä koittaa 
yli heräävän kaupungin 
ja sen laidassa koski soittaa 
tutun sävelen ilmoihin. 

Ja ma unhotan läksyni vaivan 
ja kaikki niin kaunihiks saa. 
Mua jossain, kaukana aivan, 
elo ihana odottaa. — 

Olen unessa useasti 
sinun kaduillas, koulutie. 
Ah, enkö ma hautahan asti 
myös koululainen lie? 



V. A. Koskenniemi: 



„REININ VAHTI". 

Oi Saksanmaa, sun Golgatasi yössä 

on ihmiskurjuus käynyt liittohon. 

On kaikki pienet silloin pienten työssä, 

kun jättiläinen kerran maassa on. 

Oi Saksanmaa, sua painaa murheen häivä 

ja kateen ruoste säiläs terää syö. 

On Saksan päivä ihmiskunnan päivä 

ja Saksan yö on ihmiskunnan yö. 

Oi Saksanmaa, on tähditetty yösi 
ja aamuun aukeneva on sun ties, 
ja sadon uuden antava on työsi, 
sa kansain kesken suurin kylvömies. 
Ja vielä kirkkaampana kilpes nostat 
sa yli ihmiskunnan eksyneen 
ja henkes suuruudella kerran kostat 
sa kyynelet ja veren vuotaneen. 

Vier yli yösi Kantin taivas loistaa 

ja nero Weimarista salamoi 

ja Wormsin kaupungista kaiku toistaa: 

„Ma tässä seison enkä muuta voi!" 

Sun Faustis etsintä ja Faustis surut 

ne yhä ihmisyyttä syventää 

ja vielä pyhää soittaa Bachin urut 

ja huokaa ihmiskunnan ikävää. 

Voi paljon lyödä maahan raaka mahti, 
ei ajatuksen työtä milloinkaan 
ja hengen maailmassa Reinin vahti 
on vielä vankkumatta paikallaan. 
Se seisoo vuosisatain kukkulalla, 
ei saavuttaa voi sitä koston työ. 
Sen asetakin kunniakkaan alla 
vier ihmiskunnan suurin sydän lyö. 



Eino Leino: 



LAULAJAN LAULU. 

En, enhän muuta ma tahdokaan 
kuin laulaa, laulaa, niin, laulaa 
kuin laulut mun helkkyvät rinnassain 
ja pyrkivät pitkin kaulaa. 

Mitä voin minä sille, jos maailma 
vain mulle se virsinä helkkää, 
jos rytmejä on ilot ihmisten 
ja surut on sointua pelkkää. 

Ja minkä ma taidan, jos elämä tää 
vain mulle on suuri runo, 
mihin saimme me Luojalta langat vaan 
ja Luojalta käskyn: puno! 

Me punomme kehdosta hautahan, 
me punomme, puramme jälleen, 
kunis laulumme kuolema katkaisee 
ja sen viemme me virittäjälleen. 

Kuka viepi viisahan päätelmän, 
kuka piirteli pilkkataulun, 
kenen pivoss' on pieniä runoja vaan, 
kenen kädessä sankarilaulu? 

Mut olkoon se tunnelma, kompa vaan 
tai miehen mietelmä syvä, 
runot kaikki Luojalle kelpaavat, 
jos runo on muuten hyvä. 

Ei huoli hän siitä, jos jossakin 
ei yhtynyt tahto ja voima, 
jos tahto vaan oli oikea 
ja aattehen aateloima. 



Ja katso hän ei, jos kompastuit 
sinä jpskus riimien kiviin — 
kun loppu se oikein sointui vaan, 
ei kulje hän rivistä riviin. 

Oi, auttaos, Luojani, sointumaan 
mun lauluni loppu hyvin! 
Oi, auttaos yhtenä heilumaan 
mun lauluni latva ja tyvi! 

Me laulamme kehdosta hautahan. 
Kuink' kauan, tiedä me emme. • 
Paras aina ois' sointunsa sommittaa 
kuin oisi se viimeisemme. 

Eino Leino: 

HIIHTÄJÄN HYRÄILY. 

Hyvä on hiihtäjän hiihdellä, 

kun hanki on hohtava alla, 

kun taivas kirkasna kaareutuu — 

mut hauskempi hiihtää, kun ruskavi puu, 

tuuP ulvovi, polku on ummessa 

ja tuisku on taivahalla. 

Hyvä on hiihtäjän hiihdellä, 
kun ystävä hälT on myötä, 
kun latu on aukaistu edessään — 
mut parempi hiihdellä yksinään, 
tiens' itse aukaista itselleen 
ja yksin uhmata yötä. 

Hyvä on hiihtäjän hiihdellä, 
kun tietty on matkan määrä, 
kun liesi viittovi lämpöinen, — 
mut sorjempi, uljaampi hiihtää sen, 
joka outoja onnen vaiheita käy 
eikä tiedä, miss' oikea, väärä. 



Ja hyvä on hiihtäjän hiihdellä, 

kun riemu on rinnassansa, 

kun toivo säihkyvi soihtuna yöss' — 

mut käypä se laatuun hiihtää myös 

hiki otsalla, suurissa suruissa 

ja kuolema kupeellansa. 



Eino Leino: 

ELEGIA. 

Haihtuvi nuoruus 

niinkuin vierivä virta. 
Langat jo harmaat 

lyö elon kultainen pirta. 
Turhaan, oi turhaan 

tartun ma hetkehen kiini; 
riemua ei suo 

rattoisa seura, ei viini. 

Häipyvät taakse 

tahtoni ylpeät päivät. 
Henkeni hurmat 

ammoin jo jälkehen jäivät. 
Notkosta nousin. 

Taasko on painua tieni? 
Toivoni ainoo: 

tuskaton tuokio pieni. 

Tiedän mä: rauha 

mulle on mullassa suotu. 
Etsijän tielie 

ei lepo lempeä luotu, 
pohjoinen puhuu, 

myrskyhyn aurinko vaipuu, 
jää punajuova: 

kauneuden voimaton kaipuu. 



Upposi mereen 

unteni kukkivat kunnaat. 
Mies olen köyhä: 

kalliit on laulujen lunnaat. 
Kaikkeni annoin, 

hetken ma heilua jaksoin, 
haavehen kullat 

mieleni murheella maksoin. 



Uupunut olen, 

ah, sydänjuurihin saakka! 
Liikako lienee 

pantukin paatinen taakka? 
Tai olen niitä, 

joilla on tahto, ei voima? 
Voittoni tyhjä, 

työn tulos tuntoni soima. 

Siis oli suotta 

kestetyt, vaikeat vaivat, 
katkotut kahleet, 

poltetut rakkahat laivat? 
Nytkö ma kaaduin, 

kun oli kaikkeni tarpeen? 
Jähmetyn jääksi, 

kun meni haavani arpeen? 

Toivoton taisto 

taivaan valtoja vastaan! 
Kaikuvi kannel; 

lohduta laulu ei lastaan. 
Hallatar haastaa, 

soi sävel sortuvin siivin. 
Rotkoni rauhaan 

kuin peto kuoleva hiivin. 



Larin Kyösti: 

MA ELÄN. 

Ma elän, ah, mikä riemu, 

mikä riemu ja soitto nyt suonissa soi, 

näin sydän ei koskaan sykkinyt, 

mikä loisto ja hehku mun täyttää nyt, 

ma laulan, sillä Luoja mun laulamaan loi! 

Ma voisinhan olla jo vainaa 
alla kalman kukkain ja tumman yön, 
ei, ei, ma elän, ma tunnen sen, 
kuinka sieluni kasvaa kamppaillen 
kohti tähtiä kautta korkean työn! 

Ma elän, ma elän, ma elän! 

Sulle, Elämä, korkea lauluni soi!. 

Pyhä kevät mun henkeni kruunatkoon, 

taas elämän nuori kuningas oon, 

ma laulan, sillä Luoja mun laulamaan loi! 



F. E. Sillanpää: 

OHJELMAA. 

Hietikon muorin piika Laina on erikoinen olento omassa 
säädyssään. On jotakin hempeän liikuttavaa siinä, että hän 
on vain piika. Tulee ikäänkuin liian tehokkaasti mieleen tuo 
vanha totuus, että jaloja inhimillisiä aartehistoja voi piillä ulko- 
naisesti vähäisemmissäkin asemissa. Nuorella tytöllä voi olla 
sievät runonlahjat ja siveellisesti puhdas luonne eikä hänessä 
ole muuta vikaa kuin se, että hän Kohtalottaren oikusta on 
sattunut syntymään tehtaantytöksi tai piikatytöksi. Eihän ku- 
kaan tule tarkanneeksi sellaisen kainon tytön vienoja runoja, 
kun suuret ja mahtavat ammattirunoilijat itsekkäästi vetävät 
kaiken huomion omaan puoleensa. Monet ihanat korpien 
runoruusut kukkivat ikuisesti hukkaan. 



Mutta Laina Katajistoa odotti tänään huomattava menestys. 
Saatuaan päivällispesun miten kuten loppuun oli hänellä jo 
hyvä kiire omiin jiihlavalmistuksiinsa, sillä tämä elokuinen 
pyhäpäivä raukeni iltaa kohden, ja nais-ihmisellä, joka ei 
juuri koskaan käy iltamissa, on melkoisesti puuhaa kun hänen 
kerran on sinne mentävä. Laina Katajisto harsi ja silitti val- 
koisia alus- ja päällysvaatteitaan. Poskilta heloitti jähmeä puna 
ja silmien alla laajeni sinertävä suonikas ala. Vaalean kellervä 
tukka, jonka jakauksessa paljastui valkoinen päänahka, oli jo 
saanut salaiset käsittelynsä; kalsean puhtoinen naisenpää oli 
jo täydessä juhla-asussaan, alusvaatteillaan häärivä muu ruu- 
mis ikäänkuin riepoitti sitä mukanaan ylimpänä jatkonaan. 

Iltapäivä eteni järkähtämättömästi kiihdyttäen hankkeita ja 
muistuttaen pääasiaa: runoa, jonka Lainan oli määrä lausua 
iltamissa, jotka vietettiin paloruiskun hankkimiseksi kylän vasta- 
perustetulle palokunnalle. 



Lainan runoilu oli pysynyt jokseenkin salaisena asiana. 
Hän oli hiukan häpeillen ja jännittyneenä lähetellyt tuotteitaan 
sinne tänne* ja lopulta kokenut sen korkean hetken, että sai 
nähdä yhden runonsa painettuna, tosin pahoin runneltuna ja 
typistettynä, mutta kumminkin hänen nimellään varustettuna. 
Mutta lehteä ei täällä lukenut muut kuin hänen ystävänsä 
Anna Mäkinen, jolla itsellään taisi olla kirjallisia harrastuksia, 
vaikka hän ihailikin Lainaa etevämpänään. Juuri hänen to- 
tensa Laina joutui tähän tämänpäiväiseen tilaisuuteen. 

Palokunta tarvitsi ruiskun ja rahat saatiin parhaiten iltamilla. 
Mutta vaikka iltamissa olikin pääasiana tanssi ja remseä meu- 
haava yhdessäolo, niin tarvittiin siinä myös ohjelmaa, sen tiesi 
Seet Järvinen, märkäviiksinen, rivosuinen suutari, joka oli 
keskeisenä henkenä palokunnassa. Järvinen piti siis kokouk- 
sen ja järjesti siellä reippaasti ohjelman. Hän oli nuorenpana 
itse lukemattomissa iltamissa läpäissyt tuon välttämättömän 
pahan, oli kännissä meuhaten monet kerrat häirinnytkin oh- 
jelmaa huudellen tankkaileville näyttelijöille karkeita kokka- 
puheita, niin että hänellä oli kyllä vaisto siitä kuinka oleelli- 
nen osa ohjelma on iltamissa. Tavallinen mies ei semmoisista 
turinoista piittaa, pikemminkin ne häntä tympäisevät, kun hän 



ajattelee, että iltamaherrat ja -neidit kuvittelevat hänen niitten 
vuoksi tulleen heille rahojansa tuomaan. Mies tulee iltamiin 
omaa remseyttään eikä vertaistensa lällättelyjä kuulemaan. 
Palokunnan iltamiin oli siis saatava satuja ja muita lausuntoja. 
Mäkisen Anna kyllä lupasi lukea kertomuksen, mutta tarvittiin 
siinä muutakin tarua. Silloin juuri Anna muisti ystävänsä 
Lainan ja ehdotti, että tätä pyydettäisiin lausumaan runo. 
Eihän Lainan kyvyistä ollut suutarilla eikä muillakaan tietoa, 
jonka vuoksi ehdotus ensin herätti sen mukaisia ilmeitä ja 
ääniä. Mutta Anna sanoi: „Se tyttö kykenee enempään kuin 
me yhteensä. Onkohan vaan kenenkään meidän runoja pai- 
nettu sanomalehtiin, mutta Lainan on" 

— Pyydä sinä sitä sitten tekemään sen esityksen, sanoi 
suutari. Kun tuli puhe näytelmästä, lupasi suutari yksinänsä 
järjestää sen. Hän tiesi, että kaupungista saa lainata naama- 
reita" ja peruukkeja ja että näytelmäksi auttaa, kun jotkut niihin 
pukeutuneina vähän aikaa tanssivat ja muuten kekkalehtavat. 

Tärkein järjestelyseikka suutarille oli saada luontevasti 
päätetyksi, että hänen vaimonsa sai järjestää koko puffetti- 
komennon. Kun se oli päätetty, oli suutari hyvin toivorikas 
iltamien suhteen. 



Anna tuli Lainaa ottamaan ja ystävättäret lähtivät iltama- 
talolle suloisesti kiihtyneinä ja läheisesti supattaen. Anna oli 
joskus ennenkin esiintynyt, Laina oli ensikertalainen, ja pel- 
käsi kauheasti. Hänellä oli runo taskussa ja päässä, mutta se 
tuntui molemmissakin kovin avuttomalta tällä matkalla. Tun- 
tui ennakolta siltä kuin olisi ollut menossa vieraalle joukolle 
tunnustamaan jotakin pientä ja salaista vikaansa — niinkuin 
kirkkoon mennessä kotoinen elämä seuraa mielessä hiukan 
ujostuttavana häipyvänä kajona. Tuli alinomaa mieleen runon 
ensi säkeet: „Tein kerran retken aatteen valtakuntaan, mua 
sinne kutsui oma sydämeni" — pitikö hänen sanoa semmoista 
tuossa talossa tuon tanssia odottavan tungoksen keskellä. Kyllä 
Annan kelpasi, se ei lukenut omaa tekemäänsä 

Seet Järvinen oli ilmeisesti hiukan pöhnässä nytkin, kun 
hän miesjoukolle sivumennen sutkauksia laskien hääri edes 
takaisin. Väkeä oli paljon, tytön taskussa piilevään runoon 



nähden oli tilaisuus suhdattoman suuri. »Terveyspuhe" oli jo 
ohi, sen oli suutari itse pitänyt, eikä näyttänyt yhtään sitä 
häpeävän. Hän meni puffettiin juomaan kahvia vain rehvas- 
tellakseen sillä, ettei tarvinnut mitään maksaa. Hän huusi 
Lainalle ja Annalle: „Tulkaa vaan tekin plikat, te olette kanssa 
ohjelmaa" 

„Kumpikas teistä ensin lukunsa lukee?" kysyi hän sitten. 
„Kumpiko paremmin osaa, ehkä toi Anna neiti alottaa" Laina 
kävi Annaa käsipuolesta ja yritti vetää häntä puffettikamarista 
pirtin puolelle ja sieltä ulos. He pääsivät jo ovensuuhun kes- 
kelle poikatungosta, kun suutari saavutti heidät ja vakavasti 
supattaen puhui, että Annan tosiaan nyt pitäisi pitää se esi- 
telmänsä. „Ei se mikään esitelmä ole", tokaisi Anna. „01i 
mikä hyvänsä, mutta nyt sen tarttis tulla — vai lukeeko Laina 
ensin esityksensä." Ystävykset keskustelivat katseillaan, niin- 
kuin ei suutaria olisi ollutkaan ja lähellä seisovat sällit katse- 
livat julkeasti, hymyillen noita tärkeitä henkilöitä. Anna alkoi 
siirtyä perälle päin, meni vihdoin pöydän ääreen ja päästi 
värähtävän äänensä ilmoille lukemaan kertomusta vanhasta 
joululehdestä. Muurin nurkassa syntyi jotakin liikehtimistä ja 
muuan ääni ölähti: „Älä ny perkele töni, että mä kuulen mitä 
toi Jutilan plikka saarnaa". 



Laina runoineen oli silloin jo etäällä mäessä pensaitten 
varjossa. Sydän löi haljetakseen ja kasvot olivat kylmät, vaik- 
kakin peili näytti, että ne olivat tummanpunaiset. Ajatukset 
takoivat valtoinaan: „Tein kerran retken aatteen valtakuntaan, 
mua sinne kutsui oma sydämeni" — toinen puoli ajatusta 
taas tuijotti tähän tilanteeseen. Valkoiset kengät, jotka Laina 
tätä päivää varten oli ostanut, tuntuivat ikäänkuin liian keveiltä 
ja hävettäviltä. Alhaalla talossa humisi iltama, josta ei ollut 
pelastusta. Anna siellä juuri luki kertomusta. Minä viivyn 
kumminkin täällä, ei minua täältä tulla hakemaan. Mitä olisi 
jos menisi täältä kotiin ja sanoisi, että tulin äkkiä sairaaksi? 
Runo vaikeni päässä ikäänkuin päätöstä odottaen, tai sanoen: 
„ Sittenhän minä olen suotta olemassa". 

Tuntui siltä kuin iltamatalossa olisi tullut hiljaisempaa. 
Nyt siellä odotetaan Lainaa runoineen ja valkoisine kenkineen. 



Odotus venyy, Laina siirtyy kauemmaksi, niin ettei näe koko 
taloa. Koettaa vain viivyttää, vaikka ajatus sanoo, ettei aika 
kulu juuri ollenkaan. 



Lopultahan sieltä mäestä oli lähdettävä. Laina pääsi on- 
nellisesti pirtin ovensuuhun kenenkään huomaamatta, sillä 
keskellä lattiaa puhui suutari eloisasti pauhaten: „Tässä tulee 
sitte pikkusen semmosta varietti-tanssia, että arvoisa yleisö 
tietää mitä se on ja tekee vähän tilaa tähän keskelle, että 
variettitanssijat pääsevät esitykseensä" 

Kamarista tuli joukko kaapuihin, perukkeihin ja naamioihin 
verhottuja olentoja, jotka alkoivat lattialle muodostuneessa sil- 
mänteessä kekkulehtaa niinkuin mielipuolet. Heille lasketeltiin 
tylsiä sutkauksia ja suutari nauraa hohotti kohti kurkkuaan. 
Hauskaahan iltamissa pitää olla. 

Kun variettitanssijat olivat menneet, äkkäsi . suutari Lainan 
ja huusi: „Missäs se neiti lymmytteli, ohjelma on ohitte jo. 
Menee nyt pian lukemaan sen satunsa" 

Laina esitti sydämensä kainon tuotteen sillaikaa kun ilta- 
maväki jo liikehti tanssihurmassaan. Tanssi melkein alkoi, 
ennenkuin hän pääsi runonsa loppuun, sillä pelimanni ei tässä 
humussa oikein kuullut lausujan heikkoa ääntä. Vastaan tun- 
kevien sällien välitse Laina puolipökertyneenä pujottelihe ulos 
ja suoraan kotiin, jossa tuntui erinomaisen suloiselta saada 
yltään kireät liivit ja niiden suojustimet. Oli myös tyynnyttä- 
vää ajatella että oli poissa iltamapaikalta, jos siellä vielä tulisi 
tappelu. 

Ei siellä kumminkaan mitään tappelua tullut. Enemmän 
tai vähemmän päihtynyt iltatnaväki tanssi aikansa ja siirtyi 
sitten jälkivaiheisiin, joissa kaikkein vähimmin muistettiin, mitä 
satua Hietikon muorin piika oli lukenut. Tuskinpa muistettiin 
Seet Järvisen variettitanssiakaan. 

Iltamista oli tuloja toistatuhatta markkaa, vaikka puffetti 
tuottikin vähänlaisesti. Ämmät sen kuultuaan ymmärsivät kyllä 
syyn siihen. Sitä varten Seet oli siihen virkaan oman äm- 
mänsä toimittanutkin, ettei se liikoja tuottaisi. 



Einari Vuorela: 

KAIVOTIELLÄ. 



„Äiti kuka metsässä haastaa ja puhuu? 

Siellä niin kaikaa, siellä niin huutaa ja huhuu!" 



„Poju, kuuntele hiljaa kun kuulet. 

Sehän on metsän sielu, jota nyt soittelee tuulet." 

„Äiti, ah, kuuletko sinäkin tuota? 

On kuin juoksisi tuhannen lammasta kulkuset kaulassa suota." 



„Poju, kuulin ennen, enää en kuulla oo voinut 
Liiaks' on kohtalon kello mun sieluuni soinut." 



„Äiti, mitä sä itket? Mitä sä metsästä kuulet? 
Eikö siellä soitakaan metsän sielua tuulet?" 



„Poju, soittaa, soittaa. Rauhoitu! — Ilosta vain minä itkin 
kun sinä hulmuvin kutrein juoksit piennarta pitkin." 

„Äiti, soittaako mullekin kohtalon kello kun suureksi vartun 
Sitte, kun nukutaan monta yötä ja minä jo työhönkin tartun?" 



„Poju, soittaa kyllä, laulavat lapselle kaihojen kyyhkyt; 
silloin sa ymmärrät ihmisten itkut ja äitisi nyyhkyt." 



„ Ihana äiti, ethän itke, kun annan 

kaikki nää kukkaset sulle ja vesiastiaas* kannan?" 



Einari Vuorela: 



KESKISUOMALAISEN LAULU. 

Sydän sykkimähän, 

sanat sointumahan, 

sävel siivillä sielua kantaa; 

kotiseutua tää 

sävel tervehtää, 

suo suuta ja kättä antaa. 

Sävel kotoinen, 
laulu lämpöinen 

Kesk-Suomehen lempien lentää; 

joka ihmisehen 

kuni koskettaen 

se kaikuna eelleheri entää. 

Mieli lämpöinen, 
rinta riemukas 

kotikansalle hehkunsa antaa; 
joka vaaran taa 
sävel kiiruhtaa 

ja kauaksi kaihomme kantaa. 

Jos kohtalo tuo 

sodan vaaroja luo, 

me nousemme notkoista vuorten. 

Syki vapaana vaan 

sydän syntymämaan, — 

sua suojelee Iegiot nuorten. 

Jos taistossa ois 

osa kaatua pois, 

kuvat kultaiset sielussa kulkee; 

kotikunnaalle vie 

kuin siintävä tie 

ja siunaus silmämme sulkee. 



Laura Harmaja: 

MUISTOALBUMI. 

Jokaisella valmistavan koulun ja alaluokkien oppilaalla täy- 
tyy olla muistoalbumi. Se kuuluu heidän säätyynsä. 

Niinpä ei Liisakaan saanut rauhaa, ennenkuin hänelle syn- 
tymäpäivälahjaksi annettiin muistoalbumi. Se oli leveä 'kirjanen, 
jossa oli oikein kullalla kirjaillut kannet. Kannessa oli rooma- 
lainen sotasankari, jonka vaunuja kyyhkyset vetivät. Alalai- 
dassa oli koreiden kiekuroiden ympäröimänä sana „Poesie u . 

Liisa pyysi yhteiskoulun viidennellä luokalla olevaa Teklaa 
kirjoittamaan muistoalbumiinsa. 

— En minä ehdi tänään, meillä on niin paljon työtä. 

Tekla oli oikein huolestuneen näköinfcn. Hänellä oli toi- 
sessa kädessä mahdottoman suuri pinkka kirjoja ja toisella 
hän kävellessään kannatti lyhyttä hamettaan. 

Jos Liisa oli ennen kunnioittanut viidesluokkalaisia, niin 
nyt se kunnioitus vasta oikein suureksi kasvoi. Nehän olivat 
kuin aikaihmisiä, kun niillä oli niin hirveän kiire! 

Mutta alaluokkalaisilla oli aikaa kirjottaa ja valmistavan 
koulun oppilailla ja opettajillakin. Näillä olikin suuri tottumus, 
sillä joka vuosi heidän täytyi kirjottaa moniin kymmeniin kir- 
joihin. 

Pian oli muistoalbumi kannesta kanteen täynnä. Monet 
olivat liimanneet siihen kauniita kiiltokuvia. Liisa ei tosin sitä 
ehdottomasti vaatinut, niinkuin jotkut muut, joiden kirjaan sai 
kirjottaakin vain sillä ehdolla, että siihen myös pani kiilto- 
kuvan. Toiset olivat itse piirtäneet tai maalanneet kuvia 
muistovärssyjensä kaunistukseksi. 

Joku harva vain' oli repinyt kirjasta pois lehden, kun oli 
kirjottanut mielestään liian huonosti tai tahrinut sivun mus- 
teella. Liisa oli tällaisia varten laittanutkin kannen sisäpuolelle 
varotuksen: Huom.! Ei saa repiä lehtiä. Eikä häntä mi- 
kään niia harmittanut kuin se, että pojat lukivat tämän kiellon: 
Huomenna ei saa repiä lehtiä, mutta tänään saa. 

Liisan kirjassa oli suosituimpia muistovärssyjä: 

Muista silloin minua, 
kun kirppu puree sinua. 



Sen oli ainakin kolme oppilasta kirjottanut. Toinen paljon 
käytetty runo oli: 

Ole aina iloinen 

niinkuin kolmen markan hevonen. 

Se oli koristettu kukkasilla ja enkeleillä. Mutta muuten ei 
Liisa siitä paljoa välittänytkään. 

Hyvin arvokas oli hänen mielestään seuraava sivu: 

Muisto Liisalle. 

Ollos nainen, 
se kaikus kaunistaa, 
ja ollos suomalainen, 
sen vaatii isänmaa! 

Ystäväsi 

E . . r P n. 

Sen sijaan Liisaa hävetti, että oli päästänyt pikkuveljensä- 
kin töhertämään kirjaan. Tämä oli näet suurilla latinakirjai- 
milla „ präntännyt u sinne omatekoisen värssyn: 

ONP1 KAUNIS KUUTA 
MOJA KESÄ 1LTAPI 

MATTI. 

Joulupukin kuva, jonka Matti oli liimannut, oli tosin hauska. 
Mutta se runo ei ollut Liisan mielestä mistään kotoisin. Isä 
oli sitä kovasti nauranut ja sanonut, että siihen oli kai koottu 
kaiken runouden ydin. Mutta se oli varmaankin ollut kiusan- 
tekoa. — 

Jonkun muun pienen kirjottajan omasta kynästä oli kai 
myös tämä runo kotoisin: 

Kun kuulin käen kukkuvan, 
niin luulin Liisan nukkuvan 
helmassa Jeesuksen. 

Siihen oli viimeinen säe niinkuin jostain muualta eksynyt, 
mutta juhlalliselta se kuului sentään. 

Oli siellä vielä juhlallisempiakin, jopa suorastaan kaamei- 
takin runoja. Niinpä oli kauniiden orvokkien keskellä: 



Vaipuos, vaivu 
synnyinmaasi helmaan! 

Toivottaa 
Kyllikki S. 

Ja seuraavaa runoa ei Liisa koskaan enää uskaltanut lukea 
ääneen silloin, kun pikkusisko oli saapuvilla, se oli sitä jo 
niin monta kertaa katkerasti itkenyt. 

Hiljaa sulle hauta luodaan, 
hiljaa sinne lasketaan, 
hiljaa sitten hautakumpus 
kyynelillä kastetaan. 

Paljon oli kirjassa myös sananlaskuja ja raamatunlauseita. 
Liisan oma opettaja oli kirjoittanut: 

Jumalair on onnen ohjat 
Luojalla lykyn avaimet. 

Ja sitä luettiin moneen kertaan erityisellä rakkaudella. Eräälle 
sivulle oli suurella työllä saatu kirjotetuksi: 

Muisto. 
Herr on hyvä ja vakaa, 
sentähden saattaa hän, 
syntiset tielle. 

Toivoo veljesi 

Armas. 

Ja toisella sivulla oli kiiltokuva, jota lapset erikoisesti ihailivat: 
sininen papukaija istui komean ruususeppeleen keskellä. Vie- 
ressä oleva lause: 

Katso, Jumalan karitsa, 

joka pois ottaa maailman synnin, 

ei siihen oikein sopinut, mutta kuva oli hyvin kaunis. 
Kirja loppui tällaiseen runoon: 

Joka viime sivulle kirjottaa, 
se eniten Liisaa rakastaa. 

Luokkatoverisi? ? 



Varsinkin kysymysmerkkejä pidettiin siinä erikoisen vei- 
keinä. 

Kaiken kaikkiaan muistoalbumi teki erinomaisen syvän 
vaikutuksen lasten mieliin. Sitä katseltiin ahkerasti ja luettiin 
yhäti ääneen, niin että pikkulapsetkin osasivat melkein koko 
kirjan ulkoa. 

Kun sisko illalla nukkumaan mennessään oli lopettanut 
rukouksensa, 

— „jos sijaltan' eri nousisi, 

taivaaseen ota tykösi," 

lisäsi hän tavallisesti vielä: 

„JumalalP on onnen ohjat, 
Luojalla lykyn avaimet, 
Augusta Lampen." 



Lauri Pohj anpää: 

VANHA KOTI. 

Ma kiitän ja siunaan, 

sua vanha koti, 

sua, riemuni, tuskani lies 

ja pyhäkkö lempeni mun! 

Olet murheen-ihana muistaa, 

olet kaunis niin, 

kun syksyn aurinko paistaa 

läpi vanhan, ah, nyt kaatuneen piilipuun, 

ja valot ja varjot leikkii 

sun huoneissas hiljaisissa, 

säde päivän kultaa kuin varkain 

nojatuoli-vanhukset 

ja äidin harmaan pään, 

kuvat ankarat seinillä hymyy 

kun lempeä, lämpimänharras hyräily soi. 

Rikas mulle sa oot, koti, keskellä köyhyyttäsi, 
olet mulle linna 



sa maailman nuolia vastaan, 

olet mulle kalliitten muistojen kaikkein pyhin, 

et muiden, vaan minun! 

Miten tunnen teidät, te vanhat huonekalut, 

te kumppanit ilon ja surun, 

te vuosien uskotut ystävät ympärilläni! 

Mun silmäni hyväilee teitä, 

mykät muille, mut elävät mulle, 

ovat mulle rakkaat teissä kaikk' aikojen uurteet, 

kuin uurteet kasvoilla äidin. 

Miten rakastan teitä te pitkät kirjojen rivit, 

kuin soturit seisotte valmiina asemissanne, 

njin kuolleet kuin elävät sotivat rintamassanne 

ah, puolesta kaiken 

min tautta on taisteltu, surtu 

ja unia nähty ja kuoltu ihmisen maassa! 

Te ystävät, veljet 

nykypäiviltä, vuossatain takaa, 

monen riemun kukkuroitte,' 

monen jaoitte surun, 

mun sieluni kanssanne kasvoi! 

Sa kulunut pöytä, 

jo lapsuuden päiviltä tuttu, 

sun vierelläs kirjaimien 

uus maailma aukes mulle, 

uus maailma pyörryttäväinen 

ja sen salatut sadut ja ihmeet, 

sun vierelläs kerran myös 

ma ensi runoni riemusta vavisten tein; 

syvin salaisuus 

on uskottu yksin sulle: 

on kätkössäs haalistuneet 

mun armaani kirjeet! 

En unhottaa 

sua, vanha lamppuni, vois! 



Miten hyrisit hyvää mieltä 

kun loppui päivän arki 

ja yön tuli sunnuntai! 

Me valvoimme kahden pitkään 

— voi onnellisia öitä! — 

näyt ihanat näimme, 

unen linnat loimme, 

ei ollut paikkaa, ei aikaa — 

voi muistojen suloista taikaa! 



Sa valvoit, ystävä, myös 

sinä yönä hartaanhiljaa 

kun vanhassa kodissa vieraana kuolema kävi. 

Sun lepatti liekkis. 

Tuli suuri hiljaisuus. 

Ja katsehet tuiotti kauaksi iäisyyteen. 

Koti kultainen, kallis, 
kun muistan sun maailmalla 
mun lämmin ja hyvä on olla. 
Olen rikas sun muistoissasi 
ja vailla sun muistojas köyhä. 
Sa murheen-ihana muistaa 
ja kaunis niin 

kun syksyn aurinko paistaa huoneisiis 
läpi vanhan, nyt jo kaatuneen piilipuun! 



uri Pohjanpää: 

KÄRÄJILLÄ. 



Oli kilua, kalua pihamaa 
taas käräjäpaikan täynnä, 
meni sisälle toiset synkkinä 
ja toiset jo oli käynnä. 



Ja toiset portaissa tupakoi 
ja vuoroa' vaiti vuotti, 
ja nurkan takana supattain 
joku advokaattiaan juotti. 

Sudet, asianajajat, salkkuineen 
eestaas ne tärkeinä kulki, 
ja närhi, käräjäpukari; 
taas oli juopunut julki. 

Se rentona olla terhenti 
koko pihan sankarina, 
kun juuri esille huudettiin 
se ketun ja karhun kina. 

Ovi aukes': pöllö-laamanni 
näkyi tuomaripöydän takaa, 
lakikirjat ja kynttilät edessään. 
Mies muuten viisas ja vakaa, 

sadesäällä vaan kovin kärttyisä, 
kun vaivas' se vanha leini. 
Oli kriivariks , viereen kivunnut 
— jopa jotain! — jo varpus-teini. 

Ja lautamiehet, varikset, 
ne nuokkui penkkejä pitkin, 
väsyneinä seistä nuuhotti 
jo korpit, viskaalitkin. 

Niin kettu esihin viipotti 

ja vilhui lautakuntaan; 

tuli tassutti perässä karhu, kuin 

heränneenä kesken untaan. 

Rykäs tuomari, korjas pänsneitään, 
„no", sanoi, „no kuulla antaa, 
mite teille on vanhat skurkit, taas, 
mite kantaja peelle-kantaa?!" 



„ Sitä vaan, hyvä laki ja oikeus, 
sitä vaan", sanoi nöyränä kettu, 
„täss' anoisin, että kuoma tää 
olis' sakkoon langetettu. 

Se herjas' mua, paki paraästaan 
minut rosvoks' ja ryövärikö pani, 
ketun leikkas' kansalaiskunniaa, 
niin rehellistä ani." 

Oven suussa karhu hämillään 
käsissänsä lakkia käänsi. 
Jo suuttui: „ja varas -sinä oletkin" 
Se lähemmäs astua väänsi. 

„Jo lyö, hyvät miehet auttakaa", 
huus' kettu ja tieltä väisti. — 
„Veit muorin kesävoin", nyrkillään 
jo karhu sanoja säisti. 

„Suu poikki", kiljasi tuomari, 
„sinulP ollako vierastamiestä?" 
Mut karhu vihelsi halveksuin: 
„koko oikeus pitäisi piestä" 

— „Mite sano sinä lurjus, hunsvotti, 
ja mite se on kieltä, sinä keyte", 
ihan sähisi tuomari — „fiskaali, 
pane kiinni se, kylle minä näytä" 

Ne panivat karhun rautoihin 
ja kettu sai kannetta ajaa, 
ja ketulla oli monta myös 
valan päältä todistajaa. 

Ne muistivat kaikki kuin eilisen 
saman tapauksen, sanaharkan 
ja loukatun kansalaiskunnian, 
selon tehden, tiukan, tarkan. 



Tuli tuomio: varojen puutteessa 
pääs' karhu kärsimähän, 
ketun kunnia maksoi paljon näät 
ja oikeudenkin vähän. 

Ja niin oli vedelle ja leivälle 
siks' karhu langetettu, 
kun karhun muorilta kesävoin 
vei petoksella kettu. 

Lauri Pohjanpää: 

POHJATUULI. 

Mikä liekin lykky lennättäynyt, 
mut somasti vaan oli käynyt: 

oli tullut teeri karhun kitaan, 
kuin mihin ikään ritaan, 

oli pudonnut puusta pyrisevänä, 
ihan ehjän elävänä. 

Oli pulannut karhu vaan muka muussa, 
ja niin on teeri suussa! 

Tuli päivänpaistavaks karhun tuuli, 
meni messingille huuli. 

„Eri pelit ne on", mietti. „ja miehet sentään, 
joille paistit suuhun lentää." 

Ja siinäkös se ihan pöyhistäytyi. 
Tää muille näyttää täytyi. 

Ja ei niin murenta syö, ei haukkaa. 
Päin naapuria laukkaa. 

Ja eikös tullut vastaan kettu 
kuin ikään kuulutettu! 



Mut kas, ei teerestä kettu minään, 
ei sitten näkevinään! 

Se ilmoja vaan muka tutkii, vahtaa: 
„Mikä tuuli tuulla mahtaa?" 

— „Voi pahus sen .konsteja", karhu mietti, 
„nyt konstistas tuli pietti." 

„Hm", pani vaan karhu kuin valtioviisas. 

— Ketun tiedonjanoa piisas, 

sitä tuulta se tärkeenä tietää penäs 

— ja teertä katsoa tenäs. 

„Hm", karhu vaan teertä ravisteli, 
„on tää soma teerenpeli!" 

Taas kettu: „Voi, mistä nyt tuulee, kuoma?" 

— „No, pohjasta, Jumalan luoma", 

jo ärjäs karhu vallassa vihan, 
pääs paisti samassa ihan. 

Läpi oksien se jo mennä läiski, 
niin että siivet räiski. 

Ja karhu se nolona suutaan aukoo 
ja sadatusta laukoo: 

„Sen vietävä, veit multa varman paistin." 

— „Vai minä, kun tuulta vain haistin," 

se siihen kettu, „on syyttää somaa 
kun on syy ja tyhmyys omaa. 

Kuka käskikin veräjäks aukoa suuta, 
olis viisas tehnyt muuta: 

olis henkeä vetäin ihan sydämestä 
vain virkkanut: ii täi s estä!" 



Lauri Pohj anpää: 



METSÄN PUHELU. 

Mielettömänä mä metsään juoksin, 
kaivaen pääni sammaleen, 
päästin kaukana ihmisistä 
suruni vihdoin vallalleen 
hillittömästi itkein. 

Kukkaset heristi korviansa, 
siellä ja täällä nous pieni pää, 
toistensa puoleen ne kallistuivat 
sipisten hiljaa keskenään: 
katsokaa, ihminen itkee! 

Orvokit nousivat varpaillensa 
toistensa takaa vilkkuillen, 
kellokukkaset viestiä veivät, 
kohta ties koko metsä sen: 
ihmettä, ihminen itkee! 

Vanha ja maailmaa nähnyt lintu 
lauloi verkkaan oksaltaan: 
„Hiljaa, vaiti, kun ihminen itkee, 
ihminen itkee suruaan, 
hälle on pahoja oltu." 

„Pahoja", kertasi kukkien kuoro. 
„Mitä sä oikein sanoitkaan? 
Mitä on suru, mitä on paha? 
Sanohan vielä uudestaan, 
kuulimme sanat ne vasta." 

„Älkää kysykö", lauloi lintu, 
„ paras kun ette voi ymmärtää; 
jokainen ihmisten kaupungissa 
salaa itkee ja nyyhkyttää, 
jokaisella on suru." 



Vaikeni lintu, vaikeni kukat 
päätänsä pientä puistaen, 
niinkuin salaista vaaraa vastaan 
liittyi ne lujemmin yhtehen 
ja katseli säälien mua. 

O. Manninen: 

HUHTIKUUN AAMU. 

On käynyt talven muoto juro 
jo leppoisampaan muhoiluun. 
Jo vääntää väkkäröitä puro, 
tuo huima poika huhtikuun. 

Taas koivun kylki tiukkuu mahlaa 
niin makeaa, kuin mettä jois. 
Ja lätäköissä lapset kahlaa, 
kuin löytty onnen lähde ois. 

Jo varikselta saappaat saivat 
he punaiset ja pulskat, hei! 
Ja uudet, uljaat kaarnalaivat 
jo vettä viiltämään he vei. 

Tuoir ojan vartta vainiolla 
käy nuori teini, kirjakoi. 
Ken kirjain kimpussa nyt olla, 
ken niitten pölyt niellä voi? 

Ne sinne jäi, kun kutsun raikkaan 
toi kylätieltä riemu tuo. 
kun silmä sattui sinilpikkaan, 
mi pilviin pilkahduksen luo. 

Ja ennenkuin hän itse huomaa, 
tuoli ulkona jo uutteroi 
hän puhkoin puroselle uomaa, 
mi riemuin solisee ja soi. 



Hän innoir iskee jäätä särkein, 
hän kevään suonta auki lyö. 
Air auringon nyt ainut tärkein 
on tänään hälle vain se työ. 

Pois kaikki jäykät foliantit 
on kauas, kauas häipyneet, 
pois herrat Hegelit ja Kantit, 
vain helkkyy heljät kevätveet. 

Vain pojan riemut, puuhat pojan 
nyt vallitsee, ja tuokion 
hän ourutessa kevät-ojan 
vain onnellinen lapsi on. 



Kaarina Vaher: 
EIKÖ SINUSTAKIN 00 KUIN JUHjLA-AAMjU? 

Isä soutaa verkonnostoon tuolla 

hilpeästi vingahtavin airoin. 

Sisko valkeuisen pyyhinliinan heittäin 

sekä sinipuseronkin ritvakoivun oksaan, 

huuhtoo silmiään nyt rantamalla. 

Kaislikossa aamutuuli kulkee, 

taipuu kahisevat norjat veden puoleen. 

Mutta niinkuin punapuolukainen 
päivänpaisteisella mättähällä, 
niinpä harjun kaltevalla mökki armas 
seuranansa uusi aitta, ometta ja riihi. 
Sauna yksin, matala ja musta 
niinkuin kaskenjättö kannontynkä 
vanhuuttaan lie uuvahtanut ahteen alle. 

Pirtin nurkkahirtten rakoon tuonne 
isä näyttää unhottaneen kirveen. 
Siellä muistelee se eilispäivän työtä, 



kuinka paukkinalla pajua ja leppää kaatui 
niinkuin tiuhaa ruista sirpin tieltä. 
Nytpä puhdas, nuori koivulehto 
naurahtelee pellon takaa valkein varsin. 

Tupatöissä häärii äitikulta: 

Ensin viritti hän kahvitulet, 

sitten järjesteli vuoteet päiväkuntoon. 

Nyt hän noutaa tuoreen lehtiluudan portaan alta. 

Rantapolkua ma itse astun 

haavan alitse ja alas törmää, 

astun sirkkain soitellessa veden noutoon. 

Onpa onnenkolkka maailmassa! — 
Täällä, täällä juuri on se kolkka! 
Onpa riemu ihmislapsen sydämessä! — 
Minun rinnassani juuri sykkäilee se sydän! 
Kuule, sisko, kun on silmät pesty, 
taitetaanpa koivunoksat tupaan! 
Eikö sinustakin oo kuin juhla-aamu? 



Suomalaista kirjallisuutta 
kouluille. 



Tämä uusi sarjalukemisto kotimaisen kau- 
nokirjallisuuden edustavimpia ja parhaita kerto- 
muksia on tarkoitettu käytettäväksi äidinkielen 
lukemisen lukukirjana kansakoulujen III— IV 
luokilla sekä niiden jatko-opetuksessa, kansan- 
opistoissa, oppikouluissa y. m. 

Saijan eri siteissä tulevat parhaimmat kirjai- 
lijamme esitellyiksi edusta vimmilla kertomuksil- 
laan. Siten tulevat sarjaan liitettäviksi seuraavat 
lasten ja nuorison vastaanottavaisuuskykyä par- 
haiten vastaavat tuotteet: 

TOPELIUKSEN »Saluja», Iarkaitaja Em. S «h a sm loimil- 
tani* yaiikoima. 

LINNANKOSKEN «TaJitelii Haikailla talotta». 

VILKUNAN Talikoftujja hiitorialliaia krttomukmia. 

ALKION raitliuiksrlomufcpl »Ursniamuorin tarinoita». 

Valikoima kirjallisuuismms^ parhaita maahonkisii ktrto- 
mukaia. 

LAUSUNTA-OHJELMISTOA kouluille, MkflL lunnilla harJoiUl- 
IaTakfti iltä kouluiaiajuhlisaa nitetlftyakai. 

Kukin osa on noin 70 — 80-sivuinen, varustet- 
tuna asianomaisen kirjailijani iyhyellä elämäker- 
ralla ja muotokuvalla. Lujissa pahvikansissa 
kukin nide maksaa vain 5 markkaa. 

Tällaista kotimaisen kirjallisuuden valioluke- 
mistoa on m. m. kansakoulujen oppikirja- 
komitea suositellut ostettavaksi kansakoulujen 
lastenkirjastoihin yhtä monin kappalein kuin luo- 
kalla on oppilaita. Hinta oukin senvuöksi huokea. 

WERNER SÖDERSTRÖM OSAKEYHTIÖ. 



Hinta 5 mk. 



